qundao/data-zh-poetry huggingface dataset:
陪祀长陵作
作者：殷奎
朝代：明

黄蒿生野飙，渭水正呜咽。下马汉家陵，落日照残阙。佳气忽已无，隆准何代绝。雄剑飞上天，炎灵顿销歇。当年一抔土，经今几开掘。便房不复闭，殓玉亦巳竭。踞兽徒狰狞，卫士空森列。泪眼滴骨枯，碧渍苔痕血。乌乎千载下，谁者兴悲怛。圣泽渥泉壤，崇祀追前烈。旷古信有光，壮业遥相埒。回睇楚天云，飞扬向空阔。
随堤行
作者：殷奎
朝代：明

君不见镐池水枯鱼欲鲍，岁岁驱民筑驰道。又不见雷塘塘上吴公台，引水直从西苑来。西苑区区乐不足，诏巡淮海观风俗。千骑秦娥清夜游，院院承恩才十六。不如离宫别馆四十馀，水殿龙楼恣所如。舞态乱翻波影里，画眉争斗柳舒初。十年梦觉江都好，乐极悲来何太蚤。玉树仍歌建业宫，锦帆不返长安道。坏堤枯木锁寒烟，陵谷经今几变迁。落日人行河底路，不堪指点重回顾。
雨中述怀
作者：殷奎
朝代：明

久留永寿欲别去，如此满天风雨何。衣裳山外八月冷，泥水道上三尺多。异乡交谊足缱绻，故园归计成蹉跎。明朝晴阴未敢必，有酒且任朱颜酡。
雨后望终南山作
作者：殷奎
朝代：明

万岭千崖紫翠团，山城过雨一番看。断云面面屏风叠，残照棱棱剑脊攒。华岳三峰晴戴雪，草堂六月昼生寒。兴来便欲扶筇去，无限归心此际宽。
雪晴绝句
作者：殷奎
朝代：明

春到江南更好看，手提谭麈拂南冠。一庭雪水清如许，石鼎谁烹小凤团。
顺陵独游
作者：殷奎
朝代：明

顺陵山下客来稀，野草荒荒日色微。走穴黄狐窥我过，惊场彩雉背人飞。厚藏自古多为累，僭制终唐竟莫非。读罢穹碑吾亦愧，道傍拂袖一歔欷。
顾仲瑛淡香亭
作者：殷奎
朝代：明

淡香亭外花无数，尽说清明似洛中。西郭爱看千树雪，东阑生怕五更风。何郎酒怯春罗薄，荀令香熏雾縠空。吹遍内园天上曲，坐深清夜月朦胧。
顾玉山金粟冢秋宴集
作者：殷奎
朝代：明

艰时阻良觏，故人成远别。始登金粟冢，仰见端正月。旧游独徘徊，桂枝重攀折。玉杯承夕露，翠竹落苍雪。宾筵列才彦，末至惭独劣。赋诗讵云工，庶以慰契阔。
题吉祥寺壁画僧
作者：殷奎
朝代：明

何人盘礴羸，写此特健药。三问病维摩，闭眼不一诺。
题吕进成屋舟
作者：殷奎
朝代：明

宦游南北总浮家，篷屋依然对白沙。不系汎如游物表，无倪便若在天涯。谁人解蹋凌风舸，何处重寻贯月槎。未必终朝横野渡，巨川一济政非赊。
题夏士文梦槐轩
作者：殷奎
朝代：明

槐根睡起巳千龄，又见兹轩一梦醒。深宫落叶秋满地，谁家乔木阴当庭。远游寥廓观变幻，昏醉乾坤养性灵。我欲与君为寱语，请君暂向梦中听。
题新安驿
作者：殷奎
朝代：明

地势奔驰若建瓴，崎岖千里未能平。汉关东启遗山址，禹涧西来抱县城。探虎墓前闻虎过，学鸡台上听鸡鸣。客来自幸清时好，不识喧呼夜点兵。
题杜处士宅
作者：殷奎
朝代：明

乔木苍苍北杜村，百年人物几家存。一枝气在冲和地，五世名全孝义门。壁上诗章犹未泯，碑阴谱牒尚堪论。不因种德何能尔，更拟流风到后昆。
题毕原庄
作者：殷奎
朝代：明

毕原高处北山前，乔木参天几百年。隐德相传耆旧远，素风不改子孙贤。李生方欲归盘谷，摩诘还能写辋川。昭代需才心正渴，可容问舍与求田。
题画
作者：殷奎
朝代：明

大树秋霜老，新亭落日孤。登临时极目，风景未应殊。
题胡御史松溪小隐
作者：殷奎
朝代：明

轩冕山林政不殊，行藏偶尔见规模。豸冠剩有清风在，鹤帐从教夜月孤。小隐谁知非大隐，故吾元不异今吾。黑头更上麒麟阁，松菊归来尚未芜。
饮酒
作者：殷奎
朝代：明

薄薄市沽酒，陶然得天真。长安二三月，亦复可怜春。山鸟劝提壶，山花能笑人。朝来黑头公，暮归黄土坟。汉家旧陵阙，无树照斜曛。雨荒西内殿，草没上东门。今日不强饮，古人谁复存。
马嵬坡
作者：殷奎
朝代：明

马嵬坡上草青青，血染妖魂唤不醒。嗔杀当年丞相宅，美人不到水晶屏。
骊山怀古
作者：殷奎
朝代：明

绣岭岧峣十九盘，翠华当日驻层峦。惯听羯鼓花前鹿，争舞霓裳月里鸾。函谷东开无复夜，雪山西顾不胜寒。可怜一派汤泉在，国耻千年洗未乾。
鸿沟
作者：殷奎
朝代：明

广武荥阳战未休，故将局面变鸿沟。凭谁说与重瞳子，未是夭亡肯信不。
鸿门
作者：殷奎
朝代：明

数家烟火新丰市，一望蒿莱戏水河。汉祖空怜功业在，而今与仲不争多。
黄仲真先生寄示对雪佳篇用仆前与吕簿诗韵伏读感愧仍次故韵奉呈
作者：殷奎
朝代：明

拟絮嘲盐忆少年，客边对景转堪怜。飞花上苑春争瑞，浮玉蓝田暖失烟。耕学老农占岁稔，吟成禁体诧才贤。黄州喜报归期近，绛帐灯红锦阵然。
龙湾
作者：殷奎
朝代：明

龙尾湾头渡，长船挂一帆。前年北行客，今日几人还。
冬至酬刘使君
作者：殷尧藩
朝代：明
体裁：七言律诗

异乡冬至又今朝，回首家山入梦遥。渐喜一阳从地复，却怜群沴逐冰消。梅含露蕊知迎腊，柳拂宫袍忆候朝。多少故人承宴赏，五云堆里听箫韶。
同州端午
作者：殷尧藩
朝代：明
体裁：七言绝句

鹤发垂肩尺许长，离家三十五端阳。儿童见说深惊讶，却问何方是故乡。
游王羽士山房
作者：殷尧藩
朝代：明
体裁：五言律诗

落日半楼明，琳宫事事清。山横万古色，鹤带九皋声。易作神仙侣，难忘父子情。道人应识我，未肯说长生。
襄口阻风
作者：殷尧藩
朝代：明
体裁：七言律诗

雪浪排空接海门，孤舟三日阻龙津。曹瞒曾堕周郎计，王导难遮庾亮尘。鸥散白云沈远浦，花飞红雨送残春。篙师整缆候明发，仍谒荒祠问鬼神。
送白舍人渡江
作者：殷尧藩
朝代：明
体裁：七言律诗

晓发龙江第一程，诸公同济似登瀛。海门日上千峰出，桃叶波平一棹轻。横锁已沈王浚筏，投鞭难阻谢玄兵。片时喜得东风便，回首钟声隔凤城。
韩信庙
作者：殷尧藩
朝代：明
体裁：七言律诗

长空鸟尽将军死，无复中原入马蹄。身向九泉还属汉，功超诸将合封齐。荒凉古庙惟松柏，咫尺长陵又鹿麋。此日深怜萧相国，竟无一语到金闺。
饮陈氏幽居
作者：殷尧藩
朝代：明
体裁：五言律诗

落叶下萧萧，幽居远市朝。偶成投辖饮，不待致书招。塞雁冲寒过，山云傍槛飘。此身何所似，天地一渔樵。
石门
作者：殷序
朝代：明

石门我来不厌频，悠然欲酌还自酌。千崖冥冥送雨来，万木纷纷向人落。丹邱已会烦青鸟，青田犹未见元鹤。句漏小住亦多时，便欲从此凌寥廓。
望海
作者：殷弼
朝代：明

吴淞江口海门东，万里京师咫尺通。白柁红旗三月浪，紫箫花鼓午潮风。
安顺州
作者：殷缙
朝代：明
体裁：七言律诗

行行西堡万山中，崖壁嶙峋倚半空。车出羊肠资索引，语如鴃舌倩人通。溪林结屋茅茨小，刀剑随身老少同。自愧无才堪作郡，拟将文教变夷风。
谒崔清献祠
作者：殷辂
朝代：明

大厦宁将一本支，先生于此有深思。蜀杨已弭窥边衅，惠广曾调反侧师。台鼎谁为经济侣，江湖且效傥忠祠。奄奄宋祚能延否，可是遗荣慕紫芝。
偕友人过城南僧舍
作者：殷迈
朝代：明

江湖嬴得自由身，杖履闲过鹿苑频。白首更亲童稚侣，青山偏恋薄能人。花宫云气香林满，草径藤萝石涧新。凡虑歇来真乐见，无人识得子渊贫。
六月六日避暑佛殿读书
作者：殷迈
朝代：明

独抱遗经坐上方，诸天风度葛衣凉。蝉鸣草树半山静，松落云花合殿香。
将赴都门过天界方丈别山舟觉义
作者：殷迈
朝代：明

春来抱病淹行色，每到山中兴便长。云护石床僧在定，月明台殿草飞香。烟霞暂别三千里，萍水俄惊二十霜。欲了无生齐出处，愿从淮老问真常。
感兴
作者：殷迈
朝代：明

出自天台路，红英杂碧萝。忽逢绿发翁，问子将谁何？杖策人间世，索处恐蹉跎。老翁笑而去，林空山鸟歌。劝子且休矣，前途豺虎多。
抱病屏迹人事颇废乡人有以简礼见责者聊以解嘲
作者：殷迈
朝代：明

衰迟犹苦病侵凌，筋力徇人愧不能。万事逢迎浑似梦，十年栖息只如僧。闲来烟篆留松月，定起蒲团映佛灯。尘世马牛从尔唤，太虚谁识本无称。
栖云楼晏坐效寒山偈
作者：殷迈
朝代：明

对雨千峰静，看山百虑轻。昨宵明月夜，露地白牛生。
栖云楼晏坐效寒山偈
作者：殷迈
朝代：明

春阴蔽幽斋，朝来始和霁。春风悠然来，花雨满庭际。百虑静中起，旋向静中消。早知生即灭，始信起徒劳。丈夫自堂堂，脚底有玄路。撒手便归家，何曾移寸步。六尘虽幻相，能令真性裂。何名出世心，但不随分别。应迹寄人寰，凝神栖绝境。识得铁牛机，垆焰如冰冷。
栖云楼晏坐效寒山偈·其一
作者：殷迈
朝代：明

春阴蔽幽斋，朝来始和霁。春风悠然来，花雨满庭际。
栖云楼晏坐效寒山偈·其三
作者：殷迈
朝代：明

丈夫自堂堂，脚底有玄路。撒手便归家，何曾移寸步。
栖云楼晏坐效寒山偈·其二
作者：殷迈
朝代：明

百虑静中起，旋向静中消。早知生即灭，始信起徒劳。
栖云楼晏坐效寒山偈·其五
作者：殷迈
朝代：明

应迹寄人寰，凝神栖绝境。识得铁牛机，垆焰如冰冷。
栖云楼晏坐效寒山偈·其四
作者：殷迈
朝代：明

六尘虽幻相，能令真性裂。何名出世心，但不随分别。
牛首山阅楞严夜坐
作者：殷迈
朝代：明

一轴《楞严》阅未终，四山风静暮林空。忽逢华屋身能入，自得神珠道不穷。树影欲迷云度处，经声遥听月明中。共传鹿鸟春深后，犹向烟萝礼法融。
病怀
作者：殷迈
朝代：明

城阙秋生爽气还，空堂木榻对衰颜。帘前花落常疑雨，树里云过忽见山。朝隐暂随朱绂后，心斋时住白云间。湖南草绿浮鸥净，爱尔忘机尽日闲。
赠吉山寺僧漫尔自述
作者：殷迈
朝代：明

迢遥吉山隈，林端见乔木。齐梁有古寺，绀宇构岩麓。朝梵发孤烟，暮禅响幽瀑。渌水带长川，青芜暗平陆。上人隐云门，披缁谢纨縠。心同野鹤远，身与孤峰独。跏趺一松下，四壁藤萝覆。十月高秋天，清霜粲篱菊。问之年八十，颜色如膏沐。布袍方掩形，清斋但莼蔌。食力自荷锄，盈畴种秫菽。隔屿杂芳花，缘溪环密竹。时有高人往，谈经龙虎伏。落日洗钵归，飞鸟自与逐。世情复何有，清净聊自淑。我本烟霞姿，幽栖爱林谷。抱疴增简慵，忘机侣猿鹿。每从野衲游，时向名兰宿。萧条长白寺，十年厌齑粥。旷然绝缘想，道心中夜肃。清晨简《楞严》，披衣窗下读。从闻悟无生，心空神自复。一从绾缨组，驰驱南北毂。人事有将迎，劳生空蹙蹜。念兹感夙心，静观中自恧。何如解尘鞅，归来结茅屋。杖策泉石间，相从参一六。年华不可返，达穷何足卜。
送僧天竺造经还蜀
作者：殷迈
朝代：明

手持贝叶下沧洲，千部琅函是度舟。应有鱼龙护方广，锦江春色镜光浮。峨眉山下说经台，上有优昙拂曙开。莫把金钱认黄叶，等闲无复野狐来。
送僧天竺造经还蜀·其一
作者：殷迈
朝代：明

手持贝叶下沧洲，千部琅函是度舟。应有鱼龙护方广，锦江春色镜光浮。
送僧天竺造经还蜀·其二
作者：殷迈
朝代：明

峨眉山下说经台，上有优昙拂曙开。莫把金钱认黄叶，等闲无复野狐来。
馀夙抱烟霞之癖每怀匡庐天台诸名胜心期长往数年以来羸病与世缘牵阻大违初愿盖分薄故也只得家居学修净因别作一路活计经云入得世间出世无馀因成六言俚句见意兼以自励云
作者：殷迈
朝代：明

身闲闭关晏坐，萧然一室无哗。静桥数竿竹木，环居数亩桑麻。但信有生似寄，始知无处非家。往业难逃定数，妄想空自纷拿。烦恼场中佛事，红垆焰上莲花。青山卧游亦好，白云仰视何涯。窗外鸢鱼活泼，床头经典交加。狉狉鹿豕篱畔，忙忙燕雀檐牙。
杨妃醉卧图
作者：殷近仁
朝代：明
体裁：七言绝句

夜倾玉碗葡萄酒，晓进金盘荔子浆。莫道海棠真自醉，故将酣眼盼渔阳。
离薋园
作者：殷都
朝代：明
体裁：古风

兰生在深谷，宁畏恶草滋。受性偶不同，托根从所宜。夙龄负耿介，中路遭崄巇。弃置缨与緌，归来寻故蹊。南山荒豆田，东陵没瓜畦。踯躅不自得，为园且栖迟。上有萱草堂，下有春草池。光风旦夕至，引觞以为怡。兰者自为兰，薋者自为薋。达观讵离俗，全生甘息机。寄言谢人徒，殊调勿见疑。
度大庾岭
作者：毕于祯
朝代：明

古庙俨松杉，遗容想佩环。黄枢声烜赫，金鉴泪泛澜。臣节丹心壮，时危蜀道难。千秋松顶鹤，犹自傍梅关。
朱明馆
作者：毕于祯
朝代：明

寻芳偶过粤城西，珊井丹邱旧有题。绿树向人春自丽，青林迎曙鸟频啼。浮邱紫气三山上，葛令仙风五岭西。最是怀贤心未已，一尊邀月手重携。
游龙虎山夜归道中之作
作者：毕士俊
朝代：明
体裁：五言律诗

览胜归来晚，前村日暮时。林深鸟语寂，路曲马蹄迟。不辨诸峰秀，微观万象移。鞭稍先得月，兴至忽敲诗。
束茅行
作者：毕懋康
朝代：明
体裁：乐府曲辞

候人何太苦，早晚迎官府。閒积数根茅，为炊且结宇。官府中夜行，不绝吏呼声。燃火照官路，犹云火不明。燃茅茅无束，次弟拆茅屋。官府犹未知，宵征车��。
别胡继章
作者：毕星灿
朝代：明
体裁：七言绝句

当筵莫唱渭城歌，君亦天涯可奈何。今日酒阑歌歇后，恐君离思较侬多。
閒居
作者：毕星灿
朝代：明
体裁：五言律诗

于世诚无用，居閒道亦尊。家藏酿酒法，自作□□□。肝胆谁怜侠，图书且率真。最堪樱笋熟，客至不□□。
陈无功归自楚中
作者：毕星灿
朝代：明
体裁：七言绝句

千里归来一叶轻，烟霞琴剑半纵横。试将箧底新诗读，尽是潇湘暮雨声。
奉赠白翁老先生荣归一首兼求教正
作者：毕生辉
朝代：明

元凯表虞廷，邈矣今谁嗣。吾宗司徒家，八士相辉贲。叔夏对公车，南宫望标帜。季騧屏关门，奴虏靖烽燧。烨烨表文昌，仲忽跻三事。惟帝急留储，钦尔抒勤瘁。四十八卫中，如饥方得孳。何哉虞满盈，忽遂思休致。曳履星非遥，归舟风巳驶。眇余忝阿咸，又复竽曹吏。所嗟旬月间，后先违交臂。葛藟纷相纠，樾荫留馀庇。俨从绳墨中，犹想轮人意。虽忻家有仪，宁忍朝无贰。以兹稷契俦，可并巢繇寘。亟矣拂茵旃，内召行将至。
丁丑夏月和韩邑侯喜雨二绝句
作者：毕自严
朝代：明

青騣谁驾代天工，一夜甘霖万井同。岐麦共欣沾化雨，虞弦还喜奏薰风。夕曛洒润抵朝阳，悔祸天心忽降康。试向翳桑阴里听，声声布谷唤人忙。
丁丑夏月和韩邑侯喜雨二绝句·其一
作者：毕自严
朝代：明

青騣谁驾代天工，一夜甘霖万井同。岐麦共欣沾化雨，虞弦还喜奏薰风。
丁丑夏月和韩邑侯喜雨二绝句·其二
作者：毕自严
朝代：明

夕曛洒润抵朝阳，悔祸天心忽降康。试向翳桑阴里听，声声布谷唤人忙。
丁夘三月望前一日邀于�先登冲山分赋
作者：毕自严
朝代：明
体裁：七言律诗

嘉客遥临暂启关，相将别墅眺春山。溪流似鉴宜供漱，村酒如渑解驻颜。霭霭峰峦形倏幻，鳞鳞墟落望中斑。不缘衰足妨游兴，藉草盘旋薄暮还。
丁未清明后一日偕潘茂昆郡伯登峄山
作者：毕自严
朝代：明

灵气遥分泰岳来，篮舆登眺信奇哉。千寻峭壁撑云出，万壑夭桃映日开。仙洞翛翛常欲雨，古碑矗矗半封苔。相携赖有安仁在，选胜题诗共举杯。
丙子初度感怀
作者：毕自严
朝代：明

蓬弧六十八回春，潦倒颓龄愧此身。学圃祇期松菊茂，传家岂虑子孙贫。喜闻翔骑初奔北，愁听长鲸未息尘。但愿太平调玉烛，烟霞高卧庆芳辰。
丙寅春祝东宁伯焦太夫人
作者：毕自严
朝代：明

六珈屡下净光天，翠节琼章鹤背鲜。舞袖生云多异色，宫袍挂月不知年。绛趺欲照轩辕鼎，青鸟争看太乙莲。别有仙家金镂管，歌成燕喜倩人传。
乙亥正月祝张华东年兄七帙
作者：毕自严
朝代：明

亚相勋名斗极悬，功成身退领云烟。古来龙马神元王，世外鸾骖兴自便。径转月萝青嶂晓，樽浮露桂紫霞鲜。仙人白兔前身是，甲子何须数绛年。
于？先天才隽逸久别乍晤感喜交集长至有诗倚和二首
作者：毕自严
朝代：明

阳生缇室初惊序，斗灿奎光已映身。三十年前铅椠友，于今重作论文人。但著千秋不朽业，无劳深羡宰官身。若教科制仍词赋，君是龙头第一人。
于�先天才隽逸久别乍晤感喜交集长至有诗倚和二首·其一
作者：毕自严
朝代：明
体裁：七言绝句

阳生缇室初惊序，斗灿奎光已映身。三十年前铅椠友，于今重作论文人。
于�先天才隽逸久别乍晤感喜交集长至有诗倚和二首·其二
作者：毕自严
朝代：明
体裁：七言绝句

但著千秋不朽业，无劳深羡宰官身。若教科制仍词赋，君是龙头第一人。
偕杨张两年兄登岱
作者：毕自严
朝代：明

排云直上叩天阍，石磴嵯峨杖履存。汉畤几经藏玉简，秦松曾此驻金根。俯窥遍瞩获麟野，远眺空疑系马门。夜宿峰头寒彻骨，同人虚约探朝暾。
八弟肃西园芍药
作者：毕自严
朝代：明

春花片片蚤飞飏，国色独留殿众芳。红丽丹砂争炫彩，白逾琼玉暗生香。喜随豪士开芳宴，懒逐佳人上艳妆。把酒相看无限意，好收风味付奚囊。
六弟寅新搆醉吟亭
作者：毕自严
朝代：明

曲槛疏篱结草亭，醉吟相伴昼还冥。烟笼晓树供诗料，露浥春风映酒馨。七字喜从酩酊得，百瓢偏为浩歌醒。竹林高况今何似，爱女新书座右铭。
六弟有美才恐其荒于嬉也漫赋相勖
作者：毕自严
朝代：明

彦士吾宗少，才名逊尔先。胜情酣一石，雄藻洒千篇。幽谷须腾翼，青云蚤著鞭。无为抱楚璞，沦落怨流年。
初夏宴集张华东年兄黄山会景园
作者：毕自严
朝代：明

副岳临玄圃，高梧隐绛房。几拳凝翠霭，一勺聚沧浪。恰遇清和日，欣逢正觉场。灵椿推总宪，丹桂羡诸郎。谱牒招曹偶，姻联萃绣裳。阳丘三璧玉，桓邑两琳琅。邂逅及参佐，丰标俱激昂。嗟余惭朽质，亦幸齿班行。野旷容疏放，时暄荫晚凉。雄风多岸帻，霁月在雕梁。歌啭雪儿艳，屏开云母光。呼卢情愈浃，下榻兴弥长。高论窥今古，清言洒肺肠。凌晨瞻法座，孤峭礼空王。兔柴峰峦秀，仙踪石印彰。青精煮作饭，松蕊啖生香。金谷堪同咏，兰亭可媲芳。驱车薄暮去，寤寐忍相忘。
南中二老图诗
作者：毕自严
朝代：明

南极老人星不孤，轻风洒洒披佳图。青城何来紫烟气，羡门园客无时无，我亦颓焉自放思蓬壶。年来鹿鹿造物驱，拮据职业形神枯。閒窗展对快硕肤，须眉欲语欣吾徒。一掌留禁释不辜，一总陪宪饬廉隅。载读高谈稷下与吴歈，滴滴灌顶甘醍醐。曹刘可役屈宋奴，酒后耳热歌乌乌。翩跹曳履钟山趋，不让当年九老在东都。道能随物化，身肯要人扶。仆本淄黉一耄夫，蒲姿亦与名贤俱。五载艰辛东野御，居然滥吹齐之竽。夜行秉烛胡为乎，菊荒三径真为愚。咄哉二老皆通儒，寿身寿国道味腴。君不见齯齿重生鬓欲角，增筹赐卣良非迂。
和张华东年兄淄城夜饮
作者：毕自严
朝代：明

榻下茅斋骢驭巡，烹蔬设醴意殊真。韶年共躐云霄路，晚岁相将丘壑身。胶漆情殷浓似澹，埙篪谊重久如新。向平未了何须问，蹑屐登临觅友人。
和张华东年翁斋居祈雨韵
作者：毕自严
朝代：明

雷电惊心夜不眠，一朝浩荡九霄传。初衣已遂无他愿，但乞时丰供税钱。
四月朔石隐园小酌用�先韵
作者：毕自严
朝代：明
体裁：七言律诗

夏届春归花尚红，披襟更喜故人同。烟霞秀色山堪饱，松竹浓阴圃可宫。盘荐畦蔬无异味，堂开瓮牖有薰风。栖迟自笑真疏放，惭负清时奏最功。
壬子初春有感
作者：毕自严
朝代：明

荏苒春光去不还，朝来白发镜中斑。簿书扰扰成何事，返我山中学驻颜。
壬子晋闱中秋陪苏云浦直指明远楼玩月
作者：毕自严
朝代：明

碧海高飞白玉盘，危楼永夜许同看。谭分贝叶尘心净，人在冰壶慧眼看。千顷玻璃浮桂影，一杯沆瀣傲霜寒。殷勤为祝多才出，疑有奎光照画栏。
壬戌长至后值万寿节时齐蜀同月献俘
作者：毕自严
朝代：明

何幸功成奏紫微，庙廊从此慰宵衣。侍臣鹄立閒绵蕞，宿将龙骧拥佽飞。况际呼嵩纷辑瑞，更逢吹律启阳晖。鹓行拜舞欢声沸，侧耳铙歌傍彩旂。
壬戌长至有感时事漫赋二绝用白苏韵
作者：毕自严
朝代：明

一灰葭动新吹律，五夜香焚旧检身。笑我硁硁还碌碌，圆通常是不如人。泰道将亨尚未回，侧身天地一孤荄。故园松菊今相待，屈指春和归去来。
壬戌长至有感时事漫赋二绝用白苏韵·其一
作者：毕自严
朝代：明

一灰葭动新吹律，五夜香焚旧检身。笑我硁硁还碌碌，圆通常是不如人。
壬戌长至有感时事漫赋二绝用白苏韵·其二
作者：毕自严
朝代：明

泰道将亨尚未回，侧身天地一孤荄。故园松菊今相待，屈指春和归去来。
夹竹桃
作者：毕自严
朝代：明

竹操一何坚，青青冬不渝。桃夭一何艳，灼灼春华敷。尔且兼得之，绿葩间红跗。三岐依彩槛，五出曜琅玕。竹兮饶媚态，桃兮耐岁寒。回风聊萧瑟，朱翠舞珊珊。余本素心人，常作嘉卉想。兀坐手一编，长日恣欣赏。夜月照前除，对尔更神爽。
寿金陵沈年伯母
作者：毕自严
朝代：明

君不见沈氏母，半世心如熊胆苦。良人蚤背二孤稚，课读灯前数夜鼓。凤毛五色一朝成，九万飞如大鹏怒。衔来阁下紫泥书，婉转双龙护天语。旁人羡母母反悲，曲房掩袂泪如丝。夫君墓树堪作柱，那得见儿身贵时。
寿高柳溪封翁八十
作者：毕自严
朝代：明

齐鲁归先进，枌榆诵得全。灵根元不染，粹质自逾妍。植操松筠厉，推诚金石坚。更饶侠气古，剩有素风偏。博雅同高允，冲和类偓佺。清时轻拾紫，华发重思玄。喜约寻真侣，閒移载酒船。临淄五亩宅，傍柳一溪烟。经术趋庭授，文章染翰传。恩纶来舜殿，褒衮戴尧天。八帙逢初度，三朋敞寿筵。花魁纷艳发，月色倍规圆。奏曲咸翘颈，称觞共比肩。济南充道路，蓟北溢郊躔。玉斝摇琼液，雕轮控锦鞯。婆娑惊皓首，矍铄羡长年。令子鹓雏美，中朝骢马贤。谏书开睿思，簪笔肃官联。泽洽千山润，风行万国宣。秩加卿贰上，勋在锁闱前。况有芝兰长，而兼雨露鲜。醉歌声缅缈，戏舞彩蹁跹。愿保乔松算，常看沧海涓。遥瞻园绮伴，时寄九如篇。
小疏条陈饷务有感
作者：毕自严
朝代：明

沦没封疆痛，凋残战士悲。出车廑庙略，空杼罄民脂。纤啬宁甘谤，勋名敢冀垂。何年烽燧息，衡泌任栖迟。
屈指归来日效白体七首
作者：毕自严
朝代：明

屈指归来日，中秋桂影圆。赏心无个事，棠棣倍相怜。屈指归来日，东篱花正开。寒香三四种，斗室共徘徊。屈指归来日，悬弧逼贱辰。蓼莪空洒泪，茅茨却无春。屈指归来日，依然韦素看。杜门甘养晦，当路耻相干。屈指归来日，清贫守故常。缊袍体自暖，藜藿味偏长。屈指归来日，荒园满绿苔。夷犹堪得句，放浪可衔杯。屈指归来日，竹桃正著花。还应识故主，烂漫吐红霞。
屈指归来日效白体七首·其一
作者：毕自严
朝代：明

屈指归来日，中秋桂影圆。赏心无个事，棠棣倍相怜。
屈指归来日效白体七首·其七
作者：毕自严
朝代：明

屈指归来日，竹桃正著花。还应识故主，烂漫吐红霞。
屈指归来日效白体七首·其三
作者：毕自严
朝代：明

屈指归来日，悬弧逼贱辰。蓼莪空洒泪，茅茨却无春。
屈指归来日效白体七首·其二
作者：毕自严
朝代：明

屈指归来日，东篱花正开。寒香三四种，斗室共徘徊。
屈指归来日效白体七首·其五
作者：毕自严
朝代：明

屈指归来日，清贫守故常。缊袍体自暖，藜藿味偏长。
屈指归来日效白体七首·其六
作者：毕自严
朝代：明

屈指归来日，荒园满绿苔。夷犹堪得句，放浪可衔杯。
屈指归来日效白体七首·其四
作者：毕自严
朝代：明

屈指归来日，依然韦素看。杜门甘养晦，当路耻相干。
式谷歌
作者：毕自严
朝代：明

自昔中原歌有菽，教诲尔子期式谷。元亮虽有五男儿，衔杯委运拟恸哭。余初鞠子苦艰辛，年近半百始诞育。壮儿孱弱且多疾，爱养娇痴徒碌碌。目今年垂十九龄，胸次茫然真朴？。有儿生晚又八祀，宦邸嬉戏相追逐。诗书诵时转眼忘，督责才加便嚬蹙。孚儿襁褓尚未离，贤愚优劣应难卜。吾今罪废且衰迟，一声长啸入幽谷。箕裘绍述赖尔曹，安得文行常郁郁。立身孝友植本根，当效汝父与伯叔。任子官薄不足为，局蹐辕下空匍匐。人生不学止滥竽，何异冠裳被禽犊。式谷回首成绝响，陶诗歔欷不堪读。尔曹从此须努力，荏苒光阴如转毂。勿甘暴弃堕尘埃，人为刀俎己鱼肉。
式谷歌
作者：毕自严
朝代：明
体裁：古风

自昔中原歌有菽，教诲尔子期式谷。元亮虽有五男儿，衔杯委运拟恸哭。余初鞠子苦艰辛，年近半百始诞育。壮儿孱弱且多疾，爱养娇痴徒碌碌。目今年垂十九龄，胸次茫然真朴�。有儿生晚又八祀，宦邸嬉戏相追逐。诗书诵时转眼忘，督责才加便嚬蹙。孚儿襁褓尚未离，贤愚优劣应难卜。吾今罪废且衰迟，一声长啸入幽谷。箕裘绍述赖尔曹，安得文行常郁郁。立身孝友植本根，当效汝父与伯叔。任子官薄不足为，局蹐辕下空匍匐。人生不学止滥竽，何异冠裳被禽犊。式谷回首成绝响，陶诗歔欷不堪读。尔曹从此须努力，荏苒光阴如转毂。勿甘暴弃堕尘埃，人为刀俎己鱼肉。
惜庭花
作者：毕自严
朝代：明

提瓮汲新水，阶前著意浇。好花初烂漫，底事苦飘飖。
戊寅夏日题泌水园
作者：毕自严
朝代：明

曩辞藩臬守衡门，卜筑先开泌水园。名缰牵人苦不解，荏苒念载托空言。羲爻倏踰亲鱼鸟，此地初搆亭与沼。亭对青山绕翠微，沼涵碧水通深窈。乘风坐月景偏奇，柳色莲香竞陆离。有时独步或揖客，一觞一咏足栖迟。更忆孔门各言志，惟有点也契圣意。兹园可浴亦可风，依稀似得狂客致。老态龙钟厌世纷，何殊野鹤与閒云。科头跣足聊自适，门外阴晴付罔闻。
戊寅正月寿张华东年兄七十三初度兼订观海之约
作者：毕自严
朝代：明

宦海同游五十年，归来衰鬓各皤然。于今抛却人间事，共向王乔问大还。传闻海蜃幻楼台，仙屋筹添瑞气开。岱岳孔林游屐遍，何当把臂向蓬莱。
戊寅正月寿张华东年兄七十三初度兼订观海之约·其一
作者：毕自严
朝代：明

宦海同游五十年，归来衰鬓各皤然。于今抛却人间事，共向王乔问大还。
戊寅正月寿张华东年兄七十三初度兼订观海之约·其二
作者：毕自严
朝代：明

传闻海蜃幻楼台，仙屋筹添瑞气开。岱岳孔林游屐遍，何当把臂向蓬莱。
戏东曹长庚问病
作者：毕自严
朝代：明

为问东村曹长庚，匡床何事负春风。药炉初沸参苓饮，好泻纤纤玉手中。
戴罪蒙恩张华东年兄赠诗答和二首
作者：毕自严
朝代：明

风波尝注目，戆性奈余何。持议逢时少，抗章忤旨多。金鸡欣在宥，巢燕喜仍过。高义戢良友，殷勤白雪歌。持筹嗟太拙，贾祸竟如何。臣罪丘山重，君恩浩荡多。罢牛丹陛念，蹇卫故园过。食力惟耕凿，妻孥共啸歌。
戴罪蒙恩张华东年兄赠诗答和二首·其一
作者：毕自严
朝代：明

风波尝注目，戆性奈余何。持议逢时少，抗章忤旨多。金鸡欣在宥，巢燕喜仍过。高义戢良友，殷勤白雪歌。
戴罪蒙恩张华东年兄赠诗答和二首·其二
作者：毕自严
朝代：明

持筹嗟太拙，贾祸竟如何。臣罪丘山重，君恩浩荡多。罢牛丹陛念，蹇卫故园过。食力惟耕凿，妻孥共啸歌。
拟游黄华洞以大风不果
作者：毕自严
朝代：明

咫尺困罡风，黄华不可见。山灵解妒人，藏却本来面。
挽南铨正郎王文水
作者：毕自严
朝代：明

北地风高旅雁哀，故乡千里讣音来。百年文武协三德，念载行藏付一坏。魏阙羁臣残骨在，天涯姻友梦魂回。怅余凭吊知何日，极目乡关漫自猜。
月季花
作者：毕自严
朝代：明

花开惟一度，尔独占四时。几番新雨后，绿叶发华滋。春明伴桃李，夏至映榴葵。秋争霜菊艳，冬斗雪梅姿。高低互隐见，深浅总葳蕤。节序暗中递，红颜无老期。灿灿夺朝霞，而堪荐玉卮。聊植中庭畔，悠然慰我思。安得骚人笔，烂漫写新辞。
汉寿亭侯墨竹
作者：毕自严
朝代：明

凌霜心事许谁知，书付萧萧竹两枝。秘意当年浑未解，丹青千载绘新诗。
河东请告
作者：毕自严
朝代：明

忆从春日束归装，梧叶惊飘逗晚凉。尘世已知多缺陷，微生转觉更苍黄。寸心一夜飞千里，削牍终朝奏八行。何用名缰牵懒吏，梦分蕉鹿笑亡羊。
河东请告归次黎城阻雨
作者：毕自严
朝代：明

孤城沾宿雨，旅客困征蹄。冀北音难至，齐东望转迷。金风入夜肃，蛩韵趁人低。留滞中山道，式微吊古黎。
河东请告归涂咏怀
作者：毕自严
朝代：明

行年四十六，通籍念复三。自揣无寸补，滥竽至藩参。驰驱南北遍，世味短长谙。况兼愁病侵，久已万虑澹。双九不我待，五斗安足淹。盛名难副实，造化忌取贪。一朝仗慧剑，抉破蚤抽簪。从兹事南亩，优游老岩嵁。积书富万卷，俯仰恣幽探。此身轻蝉翼，苦去乃得甘。止足远殆辱，汉代有高谈。进退当自决，任人笑予憨。
清明偕诸兄弟拉友游青云寺
作者：毕自严
朝代：明

四围崒嵂插苍穹，路入青云一线通。石隙泉流疑漱玉，松盘涧曲漫吟风。骄嘶金络惊群稚，飞瀑雷轰震梵宫。游兴正赊山色暝，归鞭遥盼月朦胧。
清明邀诸兄弟过南村因至桥畔流觞
作者：毕自严
朝代：明

埙篪集令节，信步过桥头。涧水潺湲泻，杯醪次第浮。媚人花欲语，唤友鸟相求。行乐须乘兴，悠悠看水流。
游范公泉
作者：毕自严
朝代：明

春日探奇胜，晴峦入望来。翠屏千丈列，石窦一泓开。促坐争长技，分曹命巨杯。山灵应自喜，桃李映莓苔。
游青云寺
作者：毕自严
朝代：明

崒嵂深山里，青云傍紫霞。如来禅土净，释子梵音嘉。缺月孤峰影，堆金满岸花。平台当落照，转觉兴无涯。
濮州张侍御在嘉靖中弹劾不避权贵廷杖足跛后晋符卿致仕殁数十年而子沧西登第具册索诗因赠
作者：毕自严
朝代：明

柏府森森五夜寒，当年直气震长安。雄心欲扫豺狼道，壮发时冲獬豸冠。濒死不言臣节苦，馀生惟戴主恩宽。悲今吊古情何极，遗草令人掩泪看。
王邑侯招同高东溟中丞游苍龙峡即事
作者：毕自严
朝代：明

咫尺仙岩愧未登，使君携我上崚嶒。深潭隐见龙鳞跃，古洞硿砻鬼斧凝。酾酒烦襟浑欲脱，倚栏尘虑若为澄。浮名已断人间锁，从此山阴兴可乘。
留计移疾东归途次咏怀
作者：毕自严
朝代：明

蒿目风尘赋倦游，恩深赐玦拜宸旒。人生若梦老方悟，世事如麻病亦休。华发羞为丹毂恋，旷怀好共赤松谋。堂开姱节书千卷，枕漱閒閒伴海鸥。
留计移疾获请咏怀
作者：毕自严
朝代：明

观光忝昔幸，解组嫌今迟。自嗟姜桂性，兼之蒲柳姿。七尺猥承匮，四牡几载驰。晚荷储糈寄，寻缀纪纲司。未几叨敷扰，奚以报鸿慈。禄厚责弥重，汲深绠莫支。筋力空殚竭，膏肓悲暗滋。匡弼况未效，其如青史嗤。坐是乞鉴湖，烟水聊自怡。窃庆拜明纶，从此免素尸。贝丘宵梦绕，岱麓春云垂。华膴非所愿，衡泌可乐饥。永矢南郭隐，长谢北山移。
癸亥夏五祷海祈风有应郭赞司以诗投赠倚和
作者：毕自严
朝代：明

衔尾艅艎出淼茫，酸心玄菟旧封疆。征徒欲饱千仓粟，息飓还资一瓣香。转盼鲸波皆顺轨，须臾鹢首竞张樯。圣明自是如天福，海若而今亦肃将。
真如寺春日杂咏二首
作者：毕自严
朝代：明

籍田旷典萃鹓斑，萧寺孤臣抱膝眠。戆骨自嗟还自艾，梦魂空绕御炉烟。家音读罢暗销魂，季子疾侵仲议婚。堪叹此身同桎梏，爱缘抛却任乾坤。
真如寺春日杂咏二首·其一
作者：毕自严
朝代：明

籍田旷典萃鹓斑，萧寺孤臣抱膝眠。戆骨自嗟还自艾，梦魂空绕御炉烟。
真如寺春日杂咏二首·其二
作者：毕自严
朝代：明

家音读罢暗销魂，季子疾侵仲议婚。堪叹此身同桎梏，爱缘抛却任乾坤。
石隐园怀古
作者：毕自严
朝代：明
体裁：古风

天地为蘧庐，光阴成驹隙。名誉等浮沤，冠簪亦陈迹。世网空劳劳，礼法殊役役。所以贤达士，雅有烟霞癖。山简迷目花，赞皇醒酒石。李白桃李园，谢朓青山宅。缔思古人风，堪作今人格。余今凋朱颜，何须恋赤舄。抗疏谢轩冕，跣足践蓬藋。筑屋治场圃，宾云友泉石。赋性本清真，秉心矢皓白。阶前饶葱茜，架上富坟籍。黄鸟鸣林皋，蠹鱼侵几席。醴酒恣欢娱，山蔬供烹炙。焚香理素书，悬榻迎山客。维石性最坚，从不受磨折。余隐誓效之，腐鼠安能吓。不羡公与侯，何心仙与释。宁知春与秋，并忘朝与夕。斯为石隐园，吾以适吾适。
石隐园怀古
作者：毕自严
朝代：明

天地为蘧庐，光阴成驹隙。名誉等浮沤，冠簪亦陈迹。世网空劳劳，礼法殊役役。所以贤达士，雅有烟霞癖。山简迷目花，赞皇醒酒石。李白桃李园，谢朓青山宅。缔思古人风，堪作今人格。余今凋朱颜，何须恋赤舄。抗疏谢轩冕，跣足践蓬藋。筑屋治场圃，宾云友泉石。赋性本清真，秉心矢皓白。阶前饶葱茜，架上富坟籍。黄鸟鸣林皋，蠹鱼侵几席。醴酒恣欢娱，山蔬供烹炙。焚香理素书，悬榻迎山客。维石性最坚，从不受磨折。余隐誓效之，腐鼠安能嚇。不羡公与侯，何心仙与释。宁知春与秋，并忘朝与夕。斯为石隐园，吾以适吾适。
腊夜侍家大人与陈明轩陈荆泉待月清晖亭
作者：毕自严
朝代：明

腊夜邀明月，衔杯祛暮寒。高谭霏玉屑，胜友傍芝兰。生意涵枯干，惊飞见羽翰。漏更何必问，徙倚遍雕栏。
西固道中
作者：毕自严
朝代：明

对峙双峰云际巍，洪波滚滚日边回。桥无根蒂仙为造，阁在虚悬佛自来。日暮云烟迷岫霭，夜深风雨落江埃。几番叱驭勤王事，辙迹逡巡遍草莱。
请室课子歌
作者：毕自严
朝代：明

淄黉老叟鲜机心，四十二载点朝簪。中外南北频拮据，度支承乏惕影衾。六年持筹嗟仰屋，华发种种类临深。匪朝匪夕躬尽瘁，畏首畏尾力难任。黔驴技穷驽马殚，倦鸟回首思高林。屡疏乞骸玦未赐，一言忤旨狱吏侵。只身狼狈困缧绁，十龄稚子相追寻。俯仰天地等逆旅，依依将雏祛烦襟。忆昔夏侯与黄霸，异姓授书传古今。况尔年少方趋庭，好惜寸阴如寸金。君子患难行素位，经史乔梓足哦吟。天王神圣公论皎，浊醑逡巡对月斟。
贺许绳斋宪副擢符卿
作者：毕自严
朝代：明

把袂河东岁月遄，论心千里托飞翰。山惟长白青青见，路自中条隐隐看。翠捧五云金案篆，花飘双佩玉琅玕。圣朝侧席期名世，国士还摅一寸丹。
赋得薰风入菡萏
作者：毕自严
朝代：明

微风起青蘋，吹入芙渠畔。翠盖相招摇，红妆争历乱。伫观绰约姿，忽讶天香荐。中有鹓鹭群，唼喋时隐见。高怀忆茂叔，昕夕起留恋。
赠别苏直指
作者：毕自严
朝代：明

乌岭苍茫滞远林，使君骢马晓骎骎。披衷浃岁堪回首，极目穷途迥系心。楚岫云飞迎藻思，江干潮落祛烦襟。清时未许潜威凤，终向枫宸献六箴。
赠曹逸人长庚
作者：毕自严
朝代：明

蚤谢青袍餐紫霞，春风到处即为家。经翻贝叶禅心寂，鼎煮黄芽仙气赊。百斗陶陶天作幕，千言纚纚笔生花。情深把臂怜同调，惭负琼瑶报木瓜。
赠曹长庚二首
作者：毕自严
朝代：明

世情洗尽直如弦，耽酒工诗妙悟禅。莫道曹丘空四壁，满囊珠玉总娟娟。蜡屐行吟逸兴多，墨花飞洒遍山阿。道经写罢无他羡，翻笑羲之欲换鹅。
赠曹长庚二首·其一
作者：毕自严
朝代：明

世情洗尽直如弦，耽酒工诗妙悟禅。莫道曹丘空四壁，满囊珠玉总娟娟。
赠曹长庚二首·其二
作者：毕自严
朝代：明

蜡屐行吟逸兴多，墨花飞洒遍山阿。道经写罢无他羡，翻笑羲之欲换鹅。
追赞耿侍御年伯
作者：毕自严
朝代：明

大夫矫矫龙鹄姿，才华气节倾当时。惠文柱后豪右避，埋轮都下豺狼悲。一朝南巡持绣斧，风凛霜冽和甘雨。明有法度幽鬼神，宁能希指滥网罟。浮云蔽日天听高，江干泽畔空牢骚。仁人放麑诚不忍，独秉三尺障洪涛。论定司徒还上书，贤奸皎皎列前除。炙手气燄有时尽，保全忠谠论非虚。况看哲嗣绍前修，慰藉虞渊援鲁矛。啬前丰后较孰胜，且有竹帛光千秋。
送冢宰闵曾泉予告驰驿旋里二首
作者：毕自严
朝代：明

封章十上乞閒身，天语春温动路人。乐圣堪倾乌氏酿，投簪欲饱太湖莼。青门竞羡新疏傅，紫阁仍传旧统均。多少人伦思玉尺，东山宁久卧璘珣。风月平分入锦堂，罥云老树郁苍苍。杖藜数点孤峰晓，蜡屐一生几两忙。龙隐具区犹带雨，葵悬魏阙故倾阳。相看剩有烟霞骨，寤寐淄黉未可忘。
送冢宰闵曾泉予告驰驿旋里二首·其一
作者：毕自严
朝代：明

封章十上乞閒身，天语春温动路人。乐圣堪倾乌氏酿，投簪欲饱太湖莼。青门竞羡新疏傅，紫阁仍传旧统均。多少人伦思玉尺，东山宁久卧璘珣。
送冢宰闵曾泉予告驰驿旋里二首·其二
作者：毕自严
朝代：明

风月平分入锦堂，罥云老树郁苍苍。杖藜数点孤峰晓，蜡屐一生几两忙。龙隐具区犹带雨，葵悬魏阙故倾阳。相看剩有烟霞骨，寤寐淄黉未可忘。
送南大司寇沈何山年兄予告归里
作者：毕自严
朝代：明

秋叶如蓬清露盘，遥闻莼鲙倍加餐。东山岂为苍生卧，北斗长悬法曜丹。竹马有缘白发旧，西湖无恙海鸥宽。看君仪羽云霄上，愧我陈情墨已残。
送大司空曹葆素予告驰驿还里二首
作者：毕自严
朝代：明

桃花潭水怅分襟，宦海谁能不陆沈。老我秋风徒忆鲙，多君逸兴蚤抽簪。玄圭正听星辰履，白社俄分烟月心。万古青齐青未了，几时把臂共探寻。深入白云莫算程，临风相送几驰情。山含远意迟轻屐，水约回波问旧盟。春醉人推新社宰，道装谁识故冬卿。只今圣主方宵旰，纵卜东山卧未成。
送大司空曹葆素予告驰驿还里二首·其一
作者：毕自严
朝代：明

桃花潭水怅分襟，宦海谁能不陆沈。老我秋风徒忆鲙，多君逸兴蚤抽簪。玄圭正听星辰履，白社俄分烟月心。万古青齐青未了，几时把臂共探寻。
送大司空曹葆素予告驰驿还里二首·其二
作者：毕自严
朝代：明

深入白云莫算程，临风相送几驰情。山含远意迟轻屐，水约回波问旧盟。春醉人推新社宰，道装谁识故冬卿。只今圣主方宵旰，纵卜东山卧未成。
送孙瞻园兵宪还秦
作者：毕自严
朝代：明

西风拂拂起燕尘，一策垂杨影外身。茹檗芳名犹在蓟，凌霜客梦已先秦。当年筹国惭分席，此日临岐倍惨神。闻道崤函烽火息，但逢征雁即怀人。
送孙龙拂太史还朝
作者：毕自严
朝代：明

榴红行色映恢台，折柳缤纷荫水隈。夙羡掷金孙绰赋，今看前席贾生才。蓬池日近频颁鲙，鳌禁云深半覆槐。次第丝纶劳启沃，三篇说命补天裁。
送康庄衢少司农擢南大司寇
作者：毕自严
朝代：明

知君莫如我，送君难为别。岂无阳关情，未语喉先咽。念我发云短，持筹担莫辍。物力值寒俭，欲舞肘已掣。天幸假我公，埙篪如夙结。夷险与同舟，浅深共厉揭。谈笑亦先忧，念兹在涸辙。肝胆照松筠，金石镌齿舌。朝对巫山云，暮见峨眉雪。元气浑浩溟，风韵自爽洁。法曜忽南移，帝简在名杰。旧都繁华地，雅镇惟素节。谁谓汤网疏，明允可立折。九府泉流清，三章约法晰。惟此有本人，纲整而目截。天阙山最高，秦淮水更冽。山水有知音，声价为君设。北指是斗杓，袖然冠九列。钧衡岂相私，霖雨待手挈。惟祝君此行，得情慎勿悦。
送李懋明中丞擢少司马兼归省亲二律
作者：毕自严
朝代：明

畿南建节羡中丞，入典枢机骏誉腾。瀚海烽烟看昼息，潢池氛祲见宵澄。位居北斗司喉舌，官自西台任股肱。糠秕更兼砂砾质，怜余疏拙巧相承。海上寒云护帅旌，滹沱冰合马嘶鸣。燕山未拥趋朝节，兰渚先分曳履声。落日片帆彭蠡泽，倚天长剑豫章城。悬知到日春偏丽，何限莱阶娱彩情。
送李懋明中丞擢少司马兼归省亲二律·其一
作者：毕自严
朝代：明

畿南建节羡中丞，入典枢机骏誉腾。瀚海烽烟看昼息，潢池氛祲见宵澄。位居北斗司喉舌，官自西台任股肱。糠秕更兼砂砾质，怜余疏拙巧相承。
送李懋明中丞擢少司马兼归省亲二律·其二
作者：毕自严
朝代：明

海上寒云护帅旌，滹沱冰合马嘶鸣。燕山未拥趋朝节，兰渚先分曳履声。落日片帆彭蠡泽，倚天长剑豫章城。悬知到日春偏丽，何限莱阶娱彩情。
送江岱宗民部归新安
作者：毕自严
朝代：明

相看一策出都门，此际离情未可论。似我衰颜应草野，如君英茂亦丘樊。故人意惨秋云澹，逐客神悽夜月昏。白岳黄山高卧处，须知盛世有馀恩。
送苏直指云浦由三晋移节濩泽
作者：毕自严
朝代：明

往岁晋国逢阳九，蕴隆虫虫戌连酉。蹲鸱乌昧何处寻，壑转老羸壮者走。柱后惠文此时虚，萑苻潢池啸聚有。弹压咸思暴胜之，绣衣持斧频回首。有命一朝畀苏天，孺文风采已先传。国人望君如望岁，蚤见河汾春色妍。累疏乞休休未得，幡然受赠绕朝鞭。西来马首澄清始，惠露仁风溥大千。乱民乱绳理不急，卖剑买牛旋自戢。去甚亡何害马驱，劳来未久蜚鸿集。得情惟念孑遗馀，谳狱每为累囚泣。一意平反挽太和，雨旸时若蒸民粒。鼠牙雀角牵姝嫠，大书严禁示转移。头会茧丝清解绶，根株薤本拔褰帷。撤除驺从乘传日，大简车徒阅塞时。数年官事浃旬了，到处登临有所思。风味眉山自潇洒，情澜性海何如者。文章三昧属家传，游戏霜毫总大雅。怪底风霾撼并州，离思歘忽嘶骢马。浮云聚散公不惊，满腔温厚凭诗写。天王原不负直臣，豸绣如故金紫新。热闹场中谁是主，繁华梦里未为真。读公新诗见公意，片语咽喉每逡巡。只今典刑将渐远，临岐那不泪沾巾。
途次和张年翁咏桃花
作者：毕自严
朝代：明

绿杨春树荫芳邻，中有夭桃别样新。马上不烦频指点，好花应笑白头人。
阶州道中
作者：毕自严
朝代：明

境入阶州势转雄，高山流水祛心蓬。迎风稻稚鳞鳞翠，映日椒馨晔晔红。万像仙灵垂幻迹，朝阳禅脱證真空。岷江一派流初远，裘葛迭思迥不同。
韩中丞仙洲图
作者：毕自严
朝代：明

开府归与乐事赊，名园飞阁枕沣涯。桥通芳沼横朱槛，泉激回湍瀁雪花。缥缈峰头鸾鼓翼，嶙峋石窦笋抽芽。扁舟晚钓一轮月，曲洞晴分万缕霞。棋局共弹松影静，金尊长趁竹阴斜。溪翁雨过呈芝菌，仙子云临寄枣瓜。三岛疑从尘世觅，十洲堪向个中誇。已知在涧吟梁父，更取临流砺莫邪。绝塞烽烟犹未息，穷檐榷采正含嗟。谢公夙系苍生望，宁许东山恋物华。
题四友图用香山体
作者：毕自严
朝代：明

长安为觅壬辰谱，纫佩相看几故人。共荷清时联八座，每逢雅集拚兼旬。低徊素发三千丈，颉颃青霄四十春。松柏岁寒终不改，波澜世事莫重陈。诗缘兴会旋成韵，酒对心期讵问巡。醉后披图从指点，商山吾欲卜芳邻。
题清朝四友图
作者：毕自严
朝代：明

追随赢得步趋宽，千里修途百尺竿。曳杖应随野老后，弹冠犹续少年欢。漫言岁月惊非故，却羡须眉未改观。一幅丹青传妙手，松筠遥映在云端。
题韩惺庵中丞久视楼
作者：毕自严
朝代：明

老氏育先天，发皤颜若童。驾言西极游，紫气满关中。绪出五千言，著名河上公。犹龙仙驭远，谁复叩玄风。畔援汨天真，优游伏鸩戎。妍媸浑莫辨，五色令人懵。所以羡长年，而无久视翁。中丞蚤闻道，泥滓起冥鸿。中外勋名满，飘然晦厥躬。辞荣赋考槃，问道慕崆峒。避俗营真境，楼居焕以崇。社中同志侣，杖履镇相从。卉态看皆幻，心柔气亦融。灵光葆太和，返照见真空。澹漠神愈王，希夷体自充。机缘日以啬，性命日以丰。朝彻澄如水，谷神寿比嵩。我来登此楼，俨入清虚宫。快聆长生秘，欣承鍊性功。俯瞰名利客，撩乱扑春虫。松柏与龟鹤，会极数有终。独兹久视诀，历劫将安穷。
咏石隐园
作者：毕自寅
朝代：明

司徒园中何不有，问园何以石隐名。曾佐圣明执大象，故邀玄象作主盟。朴茂古风振颓俗，灵心妙手抉玄精。关西鹰隼门庭列，江左魁元月旦评。馈饷航樯云俱进，捐输心事月同明。豸冠迭握两都宪，凤诰频颁三代荣。茂叔池开香逾远，晋公堂辟韵弥清。神交麋至为明侣，道契行联作弟兄。爱石欲将石俱隐，岂同曲士守硁硁。擎天砥柱暂休沐，终日闭关介石贞。共道东山谢安石，他时廊庙作璜琮。阿谁为君记石隐，琅琅掷地有金声。
石隐园
作者：毕自寅
朝代：明

我兄爱石矢弗谖，早岁先开石隐园。斸遍青山探月窟，铲平碧落蹑云根。恍疑滇国来玄象，忽讶丹山翔彩鹓。獬豸触邪谗佞尽，鹰鹯驱雀丑夷吞。欲开菡萏炫晴日，乍吐奎光映斗垣。壁立□□观窍妙，天藏浑沌识真元。雨余苔长滋清□，□□□凝□□□。□□横□□罨霭，□□□□□□□。□衙□□□□□，□□前听□□□。□□□□□□芾，密萝覆地自絪缊。骚人寻赏停□屐，□□□□驻大轩。我亦从来耽石癖，苦无慧剑割冗□。
登黄鹤楼
作者：毛一公
朝代：明
体裁：七言绝句

十里江城入望来，晴川烟树面江开。等閒折尽寒堤柳，此际何堪更落梅？
登黄鹤楼四首·其一
作者：毛一公
朝代：明
体裁：七言绝句

澄江如练挹清风，楼捲真珠挂晓虹。登眺不须怀往事，白云飞尽楚天空。
登黄鹤楼四首·其三
作者：毛一公
朝代：明
体裁：七言绝句

世事滔滔逝若流，矶头水落洞庭秋。强开笑口招黄鹤，慵把机心駴白鸥。
登黄鹤楼四首·其四
作者：毛一公
朝代：明
体裁：七言绝句

华表曾来丁令威，仙人跨鹤几时归？白云似解山翁意，飞到楼前也不飞。
秋怀
作者：毛为光
朝代：明
体裁：五言律诗

榆荚空庭改，秋光似去年。林鸣风里叶，云静水中天。凉意还谁语，幽思只自悬。缄书时未寄，鸿雁肯轻传。
山阴王伯良久滞京师却寄
作者：毛以煃
朝代：明
体裁：七言绝句

蛾眉十样逐时新，不是东邻亦效颦。况是浣纱溪上客，那能不忆浣纱人。
村居
作者：毛以煃
朝代：明
体裁：七言律诗

丘壑偏宜谢幼舆，清泉碧筱爱吾庐。祗知幽绝堪高枕，未解穷愁好著书。閒过山僧烹笋蕨，倦从野老课菑畬。夕阳流水荆扉静，花满青尊月满裾。
回雁峰
作者：毛会建
朝代：明
体裁：五言绝句

山到衡阳尽，峰回雁影稀。更怜归路远，不忍更南飞。
西爽亭
作者：毛会建
朝代：明
体裁：古风

天高地下河山邈，龌龊满前人易老。何当一气相周旋，惟有长空净如埽。此气四空同不磨，长庚映之益光皦。有时逼人眉宇间，霜棱日角常矫矫。有时注人胸臆中，冰壶玉尺常皎皎。我游黄鹤凡几年，鹄城石镜恣探讨。曾闻岩畔有奇字，“西爽”勒石当空窅。藓蚀虫斑字剥落，土花瘗影不可考。余子夏子日搜奇，忽然见之白云表。削壁周遭如割方，照人光洁同裂缟。两字峥嵘不盈尺，漏痕钗脚都完好。不书人地不书年，一片精魄成绍缭。信如此气坚不磨，入石千龄静相保。二公好事复耽诗，大言小言皆绝倒。更许他时为结亭，翼然端不让仙枣。我昔岣嵝访禹碑，摹刻大别称工巧。涌月高台近咫尺，曹公落笔非草草。从此隔江还鼎峙，沐日浴月是三岛。白云黄鹤任去来，永为河山作琛宝。诗成与尔倾百觞，目光四射天地小。
登金山
作者：毛伦
朝代：明
体裁：五言律诗

一上金山寺，飘然与世疏。云霞孤岛出，今古几僧居。钵润龙涎在，楼高蜃气虚。天风醒醉目，杯酒笑谈馀。
览秀亭
作者：毛伦
朝代：明
体裁：古风

秋风几日摇霜樾，北镇西山两奇绝。启窗览秀小亭幽，景物撩人自然别。丹崖翠壑吐仍吞，黄云白草入深垣。短碑古塔幽兰馨，野店孤桩何处村。荒榛小径不盈尺，谷口萦纡更深入。萧萧木落岂胜秋，溪欲乱流堆乱石。山形地脉势何崇，上有千载之苍松。孤高偃蹇傲霜雪，秀拔天地干秦封。红霞几缕吞朝旭，突兀高楼断山曲。南峰势压北峰雄，剑戟森然对群玉。彩云缥缈栖蓬莱，金阙森罗紫极开。山空寂寂白昼永，野旷落落清风来。飞檐铃铎语朱阁，石殿帘栊闲翠幕。回峰转壑挹清溪，叠嶂层峦连碧落。山原迢递千里通，万物苍茫一目中。放怀聊取片时趣，仙境未必人间同。白云一片青山小，野戍烟霞秋意老。林梢几点认归鸦，天外数行横绝岛。晴时乘兴纵登临，与客携壶乐赏心。海阔天空云浩浩，台高树合影沉沉。九霄入幕飞琼露，野鹤孤云恍然度。长吟走笔思无穷，尽览风光此亭赋。
览秀亭歌
作者：毛伦
朝代：明
体裁：古风

秋风几日摇霜樾，北镇西山转愁绝。开窗览秀小亭幽，景物撩人自然别。丹崖翠壑吐仍吞，红云白草入深垣。短碑古塔幽兰里，野店孤舂何处村。荒榛小径不盈尺，谷口萦纡更深入。萧萧木落满天秋，溪壑断流堆乱石。山形地脉亦何崇，上有千岁之苍松。孤高偃蹇傲冰雪，秀拔天地轻秦封。红霞几缕吞朝旭，突兀高楼断山曲。南峰势压北峰雄，剑戟森然对群王。綵云缥缈栖蓬莱，金阙森罗紫极开。山空寂寂白昼永，野旷落落清风来。飞檐铃铎响朱阁，石殿帘栊开翠幕。回峰转壑挹清溪，叠嶂层峦连碧落。山原迢递千里通，万物苍茫一望中。放怀聊取片时适，仙境未必人间同。白云一片青山小，野戍烟霞秋意老。林梢几点认归鸦，天外数行横海岛。晴时乘兴纵登临，与客携壶共赏心。海阔天空云浩浩，台高树合影沉沉。
东湖
作者：毛伯温
朝代：明
体裁：五言律诗

东湖春渺渺，隐士此幽居。迥艇愁惊鸟，垂竿不上鱼。兴来时觅酒，得暇且摊书。斜照临波影，轩窗日日虚。
夜泊富阳
作者：毛伯温
朝代：明
体裁：五言律诗

秋夜江风急，楼船水月明。汀洲散渔火，烟树隐山城。雁逐星河没，虫依草岸鸣。乡心愁欲绝，何处捣衣声。
大云寺访友
作者：毛伯温
朝代：明
体裁：五言律诗

为访王摩诘，来游祗树园。花边容驻马，竹裹共开尊。山翠遥当几，溪流曲抱村。乾坤伤浩劫，吾欲托空门。
次中丞秦公和西涯阁老韵
作者：毛伯温
朝代：明
体裁：古风

扁舟昨向城西泊，缥缈飞楼表黄鹤。仙踪杳杳不可寻，万里清风振寥廓。滨江石壁本天凿，内方大别相联络。春涛带雨溅渔矶，秋月摇波明佛阁。纵观八极展眉峰，朗吟一曲谐商宫。烟开芳树鹦洲出，云没飞甍鸟道通。高明岂在壮形胜，虚旷时复观民风。长衢花柳走稚子，破屋蓬蒿坐老翁。今古登临总英彦，东西南北平分半。江湖廊庙感希文，莼菜鲈鱼思张翰。凤山先生天下豪，平生仰止今方见。青天白日照丹心，穷谷深山惊铁面。文章孔氏得其传，法律汉庭称老练。甘棠几树直楼阴，霜干虬枝拂层汉。
登黄鹤楼
作者：毛伯温
朝代：明
体裁：七言律诗

昔年简读阳春句，此日真登黄鹤楼。今古荆衡云杳杳，乾坤江汉水悠悠。万家烟火晴连屋，千里帆樯晚泊洲。直北长安重回首，楚天燕月总关愁。
虞山三凤赠陈原习
作者：毛伯温
朝代：明

三凤生非偶，苞文众所惊。远从丹穴出，一向阿巢鸣。日月回毛羽，云霄列弟兄。虞山高嵽嵲，不朽太丘名。
邻霄台和丁近斋
作者：毛伯温
朝代：明
体裁：七言律诗

殊方久客情难遣，高阁同登意忽开。遏日高帆过西峡，霾云古树压南台。沙村近带农田出，海岸遥看买舶来。醉下虚亭寻古迹，断碑危碣半莓苔。
挽四世伯祖忠襄公诗
作者：毛可珍
朝代：明

西风凭吊景前贤，豸绣威名著简编。暂建朱幡辞北阙，独乘骢马驻南天。擐躬甲胄平诸峒，横槊鸿文涌百川。恩渥九重深雨露，越台遗构拟淩烟。
天生桥观瀑
作者：毛堪
朝代：明
体裁：古风

天生片石不盈尺，横放山腰接山脉。侧身仰望点苍高，俯瞰悬崖如斧劈。一隙中飞万斛珠，千层雪浪纷如席。梅花点点袭人裾，错落瑶华良可惜。马过峻坂鸣萧寺，旁睨行人多辟易。变幻神奇那可常，兹山终古无今昔。我来对此融心神，飒飒清风生两腋。划然一啸四山开，浪涌波湍天地坼。徘徊此际信雄哉，万里驱车何太迫。静观造化岂人工，吁嗟久矣为形役。黄石空传佐汉书，商山讵假安储筴。诸葛层城自古奇，不及天生一片石。吾侪扰扰亦奚为，水活山空鱼鸟适。闲来携酒坐桥边，逢著樵夫且对奕。
一公自云门来过
作者：毛奇龄
朝代：明
体裁：七言绝句

春云熠熠海东生，拟泛浮杯渡海行。偶向五云门下过，便教云气满江城。
一剪梅 其一 剪半
作者：毛奇龄
朝代：明
体裁：词

光宅坊前十字街。桃子花开。杏子花开。钿头栎子有人猜。恐是铜钗。不是金钗。
一剪梅 其三 剪半
作者：毛奇龄
朝代：明
体裁：词

木槲花间乳鹊栖。鹊也能飞。花也能飞。临行空记草花期。二月当归。三月当归。
一剪梅 其二 剪半
作者：毛奇龄
朝代：明
体裁：词

缚竹纤纤似女腰。欲上溪桥。怕上溪桥。黑云遮住北山坳。昨日风潮。今日风潮。
一剪梅·剪半
作者：毛奇龄
朝代：明

光宅坊前十字街。桃子花开。杏子花开。钿头栎子有人猜。恐是铜钗。不是金钗。缚竹纤纤似女腰。欲上溪桥。怕上溪桥。黑云遮住北山坳。昨日风潮。今日风潮。木槲花间乳鹊栖。鹊也能飞。花也能飞。临行空记草花期。二月当归。三月当归。
一草亭同韵
作者：毛奇龄
朝代：明
体裁：七言律诗

落落天涯一草亭，寒风浊酒夜谈经。樽前烛树光浮槛，静里梅花香满庭。高唱互为林下咏，疏�时度斗间星。更阑谁弄桓伊笛，吹彻关山不忍听。
一闻上人画鹤索题
作者：毛奇龄
朝代：明
体裁：古风

自笑生来有仙骨，年年相对鸑鷟栖。谈经拂麈拥高座，俨若仙骥横天梯。竹林鹦鹉静无语，宝塔雁王他自飞。不随丁令较去返，岂与支遁相因依。閒堂落笔起长啸，此间亦有凌霄姿。
丁司理偕内君王夫人玉映四十初度一在九月一在七月
作者：毛奇龄
朝代：明
体裁：五言律诗

四十悬弧日，同逢设帨辰。建安推敬礼，林下重夫人。漉酒黄花近，支机綵驭新。从来歌颖秀，大抵在秋旬。
丁民曹分巡赣州
作者：毛奇龄
朝代：明
体裁：七言律诗

河桥柳色映双旌，万里虔南好计程。画馆望郎初奉使，建安才子旧知名。楼船浪逐滩声转，幕府花含瘴雨生。他日郁孤回首处，待君还赋泰阶平。
丁澎采芝图·其一
作者：毛奇龄
朝代：明
体裁：七言绝句

药园先生冠□冠，深林负杖斸芝还。祇因相见还相忆，手把斯图看复看。
丁澎采芝图·其二
作者：毛奇龄
朝代：明
体裁：七言绝句

独向深林采玉芝，林端驻杖有何思。须知属国南还日，犹是颠毛未白时。
丁礼部举子·其一
作者：毛奇龄
朝代：明
体裁：七言绝句

苕华终喜出蓝田，隔巷忻看佳气连。为赴药园汤饼会，桂枝先发巷门边。
丁礼部举子·其二
作者：毛奇龄
朝代：明
体裁：七言绝句

莫嫌三美不同期，老蚌生珠尚未迟。不信蟠桃须晚熟，请君一诵播州诗。
丁给事典试两浙枉讯奉答时予犹子见举门下
作者：毛奇龄
朝代：明
体裁：古风

维昔岁贞始，文昌曜南离。丈人效鹄观，四海以为期。高举翔寓内，乘风到江涯。藩车下蓬荜，熊旆临蒿莱。尔时恨陶室，未足安范逵。设酱苦蚍薄，莝荐知马饥。一朝升掖垣，相隔犹云泥。引身跨凤翮，叩额当龙墀。上殿展十论，直声著边陲。会承华文开，有诏典浙闱。青帘散日映，红烛迎风吹。至公谁秉笔，恍见珠斗垂。嘉祐斥萧穆，元和遘昌黎。不谓犹子愚，亦得擐草衣。仰瞻泰岱高，四顾乏羽仪。潢污隔沧流，何以慰中私。岂期度寥廓，握手相追随。天地有馀量，日月无常规。但言驾逍遥，鸴鸟安足知。
丁骠骑赴登州靖海卫有赠
作者：毛奇龄
朝代：明
体裁：七言律诗

初拜轻车驾上襄，梨花先点绿沈枪。营连北镇沙门远，剑指东牟海路长。充国定能筹转运，孙膑故自守都昌。闲来莫向关城射，恐有乡书寄雁行。
七夕天衣寺·其一
作者：毛奇龄
朝代：明
体裁：七言律诗

清秋乌鹊化城飞，又值银河挂翠微。梵阁不通牛女驾，香台自曝象王衣。人家傍晚争穿线，妇织何年得下机。云路星桥才咫尺，到来故国望俱非。
七夕天衣寺·其二
作者：毛奇龄
朝代：明
体裁：七言律诗

古寺层台罥薜萝，今朝帝子又停梭。莲花凤辇天边近，宝树蛛丝雨后多。数岁海槎难载石，一行山鹊欲填河。珠宫未得通南巷，手把长竿奈阮何。
七夕曝衣篇
作者：毛奇龄
朝代：明
体裁：古风

明云初起芙蓉殿，半月将开五明扇。青女当秋看又来，黄姑此夜期相见。璇车自出绛河滨，芝盖遥迎红粉人。锦石抛时通锦字，针楼启处有针神。星桥熠熠百枝动，云路迢迢七香拥。夜半秦王欲捲衣，天边萧史先乘凤。六宫罗绮张玉台，千盘锦绣开云堆。暗香略动知风发，好影频移待月来。千头飞雉压花绣，九子盘龙帐中覆。珠帔垂将露滴馀，仙裙留向烟飞后。此时穿线最难成，此夜乘槎最有情。几看针孔双丝度，裁问支机百思生。支机载去连太液，几处衣楼耀寒碧。不疑綵女夜能舒，翻似天孙晓来织。别有豪华富贵家，金箱玉箧宝钿车。争道红绡如闪电，争言紫幔似轻霞。红绡紫幔不曾襞，更有娼楼望灵匹。玉指泠泠展素衣，翠带盘盘回锦瑟。重有佳人怨秋暝，雕鹊填河暗通径。只将云锦连七襄，只将月帐为五咏。七襄五咏处处新，锦云帐月家家春。谁怜画阁悬衣外，复有长竿摽布人。
七夕望牛女翻截银烛秋光泠画屏一绝与旅主人邹君
作者：毛奇龄
朝代：明
体裁：五言绝句

银扇画罗轻，萤光烛卧屏。天凉牵小女，秋夜看牛星。
七夕用前韵
作者：毛奇龄
朝代：明
体裁：七言律诗

秋花裛露被东除，月殿穿针巧不如。向夕慢陈庭下果，连年悔晒腹中书。寒归金马愁仙吏，水涨银河笑泽渔。思煞故园机织者，晚来长自对门居。
七夕盼织女·其一
作者：毛奇龄
朝代：明
体裁：古风

天上佳期少，人间别恨多。一身长作客，此夕枉临河。未许穿金线，谁当停玉梭。
七夕盼织女·其二
作者：毛奇龄
朝代：明
体裁：古风

隔岁投银渚，终宵望綵云。平桥乌鹊散，故国女牛分。何日乘槎去，天边一问君。
七夕送陆大学博南归时大有悼亡之信
作者：毛奇龄
朝代：明
体裁：七言律诗

共羡平原入洛游，藕花閒值禁城秋。公车人去双龙阙，祖席谁登百子楼。冀北有时誇买骏，河梁何处会牵牛。送君情似金沟水，多少东西不断流。
七夕集两水亭赋咏成篇
作者：毛奇龄
朝代：明
体裁：古风

金风扇微飙，玉律回迅商。良朋遘嘉节，言宴君子堂。广厦延树色，敞牗生云光。中厨策佳肴，肆列圜以方。耀�间芍汁，挏马逾兰浆。雄谈振林莽，能使烦气凉。兹辰度灵匹，历岁旋河梁。暗忻蛛网合，明见乌鹊翔。所愧守恒拙，偃蹇无文章。何期觌双仪，惠我同七襄。生人重高会，慷慨衔清觞。但当保修期，终古以为望。
七月廿一日上御瀛台赐宴汎舟兼赉文绮表里莲藕恭纪四首·其一
作者：毛奇龄
朝代：明
体裁：七言律诗

芙蓉便殿接蓬莱，秋气新从太液回。篽苑赐来三岛宴，瑶池捧出万年杯。堤长画鹢衔波转，水面金鳞入馔来。醉饱载歌临抃舞，尚馀湛露满樽罍。
七月廿一日上御瀛台赐宴汎舟兼赉文绮表里莲藕恭纪四首·其三
作者：毛奇龄
朝代：明
体裁：七言律诗

玉虹高驾启朱函，早见琼林有赐缄。幸拜㡛人新凤锦，浑忘学士旧雕衫。携筐入白烦中使，束带签黄署细衔。欲被缕丝恩莫纪，五緵十䌰倍掺掺。
七月廿一日上御瀛台赐宴汎舟兼赉文绮表里莲藕恭纪四首·其二
作者：毛奇龄
朝代：明
体裁：七言律诗

沧池诏许汎仙槎，云际回看帐殿赊。画�开时翻桂桨，雕台深处见荷花。衣光翠落波间练，缆色晴分海上霞。游尽蓬瀛千万顷，金盘亲咽枣如瓜。
七月廿一日上御瀛台赐宴汎舟兼赉文绮表里莲藕恭纪四首·其四
作者：毛奇龄
朝代：明
体裁：七言律诗

上林赉果减封题，藕节莲窼乍出泥。镐饮已歌蒲与藻，柏梁羞赋栗和梨。槃留白雪遮羊胖，杯覆青铜散马蹄。三载金门沾湛久，今来谁敢厌茹藜。
万年枝·梁司农师六十续娶
作者：毛奇龄
朝代：明
体裁：词

蜡尽春还，御河冰未泮，苑枝如沐。柳又生稊，双雉朝飞遫遫。花甲周时花烛启，宝帐妆成百福。由来原有，尚书三娶，东山名族。万年觞卜。道从此、天长地久，鸾弦终续。华帼披来，副髲有珈皆玉。池上歌添黄竹好，探去金桃再熟。那弃人笑，桃花洞里、刘郎初宿。
万竹园沈九主考席同周玉忠虞相罗坤冯肇梅令弟华范
作者：毛奇龄
朝代：明
体裁：五言律诗

客邸迎秋爽，名园入画阴。楼从天半出，池傍竹边深。接轸皆联璧，倾杯宛泻金。大都乘兴地，翻见子猷心。
三山驿送友之汀州
作者：毛奇龄
朝代：明
体裁：七言绝句

同向三山理客装，海�先到柘湖傍。枫亭荔子长汀酒，一样倾来不共尝。
三星图·其一
作者：毛奇龄
朝代：明
体裁：五言绝句

綵凤名将起，青麟绂乍留。比来仙侣会，相结在瀛洲。
三星图·其二
作者：毛奇龄
朝代：明
体裁：五言绝句

何地寻蓬岛，分明见画图。三星同照处，其一是南弧。
三月三日临江官署褉饮二首·其一
作者：毛奇龄
朝代：明
体裁：七言排律

临江官阁启江濆，上已衔杯对夕曛。才子风流吟丽日，使君高兴入青云。沿流疑泛桃花下，满署争传蕙草熏。舞柘偶然来捧剑，披茅无处不湔裙。诸公洛下随王宰，千载兰亭想右军。独惜暮春游子泪，每从佳节倍纷纷。
三月三日临江官署褉饮二首·其二
作者：毛奇龄
朝代：明
体裁：七言排律

桃花压郡傍江开，饮褉还登江上台。朝雨甫随帷甸捲，春潮似逐羽觞来。前亭听伎歌初发，别座论文酒莫催。日出花寒犹集霰，阶前草长为惊雷。九龙原属徵贤宴，三日惭无应诏才。何幸天涯重依倚，将离未赠且徘徊。
三月晦日·其一
作者：毛奇龄
朝代：明
体裁：五言绝句

姑洗将移管，清江未浣衣。如何羁客路，又复送春归。
三月晦日·其二
作者：毛奇龄
朝代：明
体裁：五言绝句

九十春光尽，三年客路遥。黄鹂江柳上，啼杀是今朝。
三竺步祷诗
作者：毛奇龄
朝代：明
体裁：古风

盛世鲜六事，惠政裕三泽。如何沴天行，往往遘暵赫。阊阖播时沈，岁下三百六。偶然当愆阳，所惧在恒燠。不争焚如□，念此黍与稷。烧巫不能感，暴瘠非所欲。惟是湖上山，最峻曰天竺。上养佛母慈，判身自西域。清泉濯杨枝，甘露酿箘竹。中丞抱躬暍，十日起斋宿。出城十馀里，踯躅走山麓。由是跻云椒，彷佛觏天目。跣足却羽麾，炙背弃车檋。穿林荫清㡚，借汁浣暑服。从来祷郊坛，响应藉工祝。山农洗泥牛，巷妇浸土蜴。何如御史雨，所至即沾足。不烦剪爪发，但尔煏钨錥。束生谣自来，魏后蓍可卜。仁人惠泽多，斸石不胜录。即此步祷诗，千秋咏芳躅。
上以久旱躬祷郊坛立霈奉和高阳相公恭纪原韵
作者：毛奇龄
朝代：明
体裁：七言律诗

皇雩练日宿蒿宫，羽佾无烦召典同。祗为三农祈泰畤，遂将六事告苍穹。龙行圳谷迎犹缓，云起封坛飨自通。旱魃歌成甘霤下，须知尹吉在西丰。
上子晋峰怀姜十七梧蔡五十一仲光钱六霍
作者：毛奇龄
朝代：明
体裁：五言律诗

不得毛甡友，同登子晋峰。青天空浩荡，插满碧芙蓉。伊阙黄河涌，函关紫气重。携君诗句在，惊下九潭龙。
上宝坻相公
作者：毛奇龄
朝代：明
体裁：五言排律

坐论安公府，平章启圣朝。开疆逾汉鼎，致主并唐尧。殿借山为栋，枢随斗建杓。身纡丞相绂，世插侍中貂。宅俊区三事，班行绝百僚。才名张道济，器识李文饶。金箸筹还直，彤弓赐转弨。璿台荧玉烛，土戍息铜鐎。阶峻依辰极，门閒近午桥。登龙争曳裾，走马亦衔镳。好士同三吐，宽人减八条。量能容海岳，言且询刍荛。宝箓传千�，祥鸾下九霄。祈年诸诰在，应使勒青瑶。
上已与故人
作者：毛奇龄
朝代：明
体裁：古风

他乡既度清明节，客里重逢上已天。当此暮春将尽日，不知归国是何年。可怜修褉兰亭侣，正值流觞洛水边。洛城游骑行春晚，曲洧晴沙荡日曛。客子采兰纡紫佩，女儿赠药洗红裙。途中制得甄神曲，读与陈王不忍闻。
上已同王二光禄修禊即事·其一
作者：毛奇龄
朝代：明
体裁：七言绝句

细雨新吹九陌尘，桃花又放曲江春。同来柳市传觞客，仍是兰亭修禊人。
上已同王二光禄修禊即事·其二
作者：毛奇龄
朝代：明
体裁：七言绝句

骏马郊原笼碧丝，红竿挑餤踏花时。如何两度芳林宴，不作王融上已诗。
上已易园修禊奉和益都夫子原韵二首·其一
作者：毛奇龄
朝代：明
体裁：七言律诗

曲江修禊已三年，胜饮无如柳下偏。地旷尽教油幔接，溪回不碍羽觞传。沿堤草向春深发，夹路花从雨后妍。陪得蓬山旧仙侣，到来满座尽云烟。
上已易园修禊奉和益都夫子原韵二首·其二
作者：毛奇龄
朝代：明
体裁：七言律诗

良会何须丝竹偕，春风此处远尘霾。东流水色清堪恋，北地晴光浅亦佳。高柳隔帘抛粉絮，新蒲刺水簇金钗。洛中禊饮年年事，丞相同行岂易侪。
上已申江修禊和任明府韵
作者：毛奇龄
朝代：明
体裁：五言排律

久惜春过半，刚逢日在三。湔裙双桧里，放桨百花潭。碧浪将螺写，红桃似酒酣。觞传流水曲，歌拟望江南。雨歇烟逾敛，云开日尚含。回车沙漫漫，触屐草毵毵。宝瑟当胸艳，香饧入口甘。隔花逢姹女，采药笑童男。近郭生寒火，遥山障彩岚。当筵双进舞，非复旧何戡。
上巳万柳堂修禊奉和益都夫子原韵二首即席·其一
作者：毛奇龄
朝代：明
体裁：五言律诗

佳节三辰届，名园几度过。雨来新水涨，风缓落花多。阶树侵衣绿，盘酥映面酡。禊堂相隔久，惊听羽觞歌。
上巳万柳堂修禊奉和益都夫子原韵二首即席·其二
作者：毛奇龄
朝代：明
体裁：五言律诗

临水从周俗，因风想鲁坛。草深埋野屐，林密碍朝冠。时序杯中兴，云山天际看。明农丞相意，只顾问园官。
上巳雨中陪益都夫子修褉万柳堂奉和夫子原韵·其一
作者：毛奇龄
朝代：明
体裁：七言律诗

上已名园景物幽，同来何必共羊求。花繁故向烟中见，柳弱偏宜雨后游。湿鸟弄衣低复起，晴鱼吹沫去还留。临流不用浮杯下，碧酿沉沉满绿洲。
上巳雨中陪益都夫子修褉万柳堂奉和夫子原韵·其二
作者：毛奇龄
朝代：明
体裁：七言律诗

年年此地静传觞，恍咏春风侍一堂。谈胜彩霞翻绝壁，坐看密雨过方塘。雕盘带絮抄云子，蜡屐和泥渡石梁。隔岸空亭人坐处，居然有阁似熊湘。
上幸瀛台登鱼遍赐近臣恭纪和李相公韵·其一
作者：毛奇龄
朝代：明
体裁：七言律诗

蓬池初献范公鳞，敕使分鱼赉近臣。银鬣散飞瑶岛雪，金梭堆作御盘珍。餐同豢豹挥刀俎，梦逐非熊理钓纶。欲纪圣恩何所似，沧波漭沆竟无垠。
上幸瀛台登鱼遍赐近臣恭纪和李相公韵·其二
作者：毛奇龄
朝代：明
体裁：七言律诗

九罭翻波跃锦鳞，鱼征无复税王臣。天厨入夏犹颁鲔，海谷何时不效珍。龟臛未和徒颔顑，鸾刀欲下转纷纶。江湖自昔相忘久，谁道龙渊渺四垠。
上李相公
作者：毛奇龄
朝代：明
体裁：五言排律

相室开三运，师臣总庶官。紫薇长启曜，仙李旧能蟠。天子尊伊陟，苍生倚谢安。鸿文标正始，嘉绩迈贞观。位极平章府，名通泰乙坛。君臣同德易，父子上公难。韦笥传来久，虔刀佩去寒。迓衡真穆穆，尚父自桓桓。职衮将丝补，堤沙共黍抟。山河排作绣，日月捧如丸。麟扰黄扉外，鸾回綵笔端。引经千佛会，押字百花攒。绶曳圭恒辑，金镕印岂刓。招携开阁邸，吐哺罢堂餐。九宇遮成障，三街望似磐。明心垂宝鉴，密语傍金銮。钟傅驱车小，萧何赐第宽。年才臻葛恪，学已过甘盘。论语行将半，丹青写未完。他年灵寿杖，会作应龙看。
上江寄藩下杨守军末舟估舱适新燕飞来杨命女书记书杜甫燕子来舟中诗索和因宴前舟仍合书两诗白巾为寿
作者：毛奇龄
朝代：明
体裁：七言律诗

朱门华屋待归稀，锦缆红樯且暂依。穿幔偶然惊柁鼓，衔泥岂敢污窗衣。风开绣臆怜多语，影下清江惜对飞。海畔春还无旧主，片时相傍莫相违。
上浙抚军东巡诗
作者：毛奇龄
朝代：明
体裁：古风

元精钟岳渎，勋望联台阶。分符专外阃，授律尊中台。双旌白日映，六纛青云开。双旌六纛连天起，白日青云绕江沚。虞廷九牧咨上公，唐世诸藩建长子。藩屏牧驭捍卫良，司麾正值东南强。斗牛区野拱神服，吴越都会躔奥疆。春潮初发固陵渡，二月东巡启戎辂。锦缆新开龙凤城，飞梁自驾鼋鼍路。金牙翠羽并沙转，将指沧溟辟广远。楼船下濑扬汉军，弩石连山运秦辇。蛟门荡荡海上开，从行愿赋东蓬莱。桃花飞作春前水，自有金鳌渡海来。
上浙抚军寿
作者：毛奇龄
朝代：明
体裁：五言排律

至德生乘运，元功体应辰。司麾咨北护，把钺授南巡。要地兼吴越，名都压海闽。殿邦需大使，开府重亲臣。召虎分藩远，岑彭建节新。庙中方制筴，阃外暂推轮。妙术安江甸，真心与浙人。股肱来岳牧，啸咏净烽尘。戟纛行营简，戈船下濑神。六幢齐引玉，双鬓尚无银。上齿期师望，中原藉寇恂。愿言随献醴，长得似兹晨。
上海厅事前枯槐再花和任明府韵
作者：毛奇龄
朝代：明
体裁：七言律诗

洛令原推任峻才，春风长拂印床开。分田不用兼收秫，夹道能生半死槐。红雨泼残新燧火，黄花飞满旧阶苔。星精自应三台贵，何必王家再种来。
上海县新年乐词·其一
作者：毛奇龄
朝代：明
体裁：七言绝句

官舍辛盘列绣茵，桃符又换一年春。令君本是潘怀县，能把椒花赠故人。
上海县新年乐词·其三
作者：毛奇龄
朝代：明
体裁：七言绝句

裁成方胜五花鲜，各佩潘郎月进钱。祗为莺啼仙署近，春花插满印床边。
上海县新年乐词·其二
作者：毛奇龄
朝代：明
体裁：七言绝句

玉历初从翠幕开，三阳齐向斗边回。朝天散后宾朋集，恍有春风度海来。
上滕王阁
作者：毛奇龄
朝代：明
体裁：五言绝句

避地寻江表，看山到豫章。何王登此阁，千载在南昌。
上田花·其一
作者：毛奇龄
朝代：明
体裁：五言绝句

青青上田花，朝日扬花英。路逢折花人，见花不分明。
上田花·其二
作者：毛奇龄
朝代：明
体裁：五言绝句

折得青梅枝，送郎渡河浒。花落子始结，郎今未知苦。
上舞昭君
作者：毛奇龄
朝代：明
体裁：五言律诗

翠羽辞春殿，毡车向朔风。河流通塞口，野火照衣红。粉黛销吴地，琵琶忆汉宫。可怜上下舞，尽入怨歌中。
上西平·谭开子贻画并赋西平乐词，见讯志谢
作者：毛奇龄
朝代：明
体裁：词

叹年华，看不尽，短亭花。更冬残、雪后停车。问谁相忆，寄来满幅是烟霞。分明指有，西陵渡口人家。沧洲近，知何处，空历遍，路途赊。念君也、留滞西平，思时便望，望时还见暮云遮。何年携我，向青山、麓碧湖涯。
上高阳相公诗
作者：毛奇龄
朝代：明
体裁：古风

国家安攘三十载，台阶藉藉称高阳。两朝首辅越廿䙫，青瞳绿发齿未央。差峨当轴领政事，海内于今号长治。但向词头判綵毫，不须敕尾添花字。年来晨夕苦黾勉，日上黄扉驻小辇。食案朝垂籞宿寒，火城夜照沙堤煖。祇缘亲近赞密勿，每佐皇威遏回遹。当机不使殿外知，秘旨长教阁中出。即今江汉将洗兵，王师挞伐还连营。已平昭义卢从史，须讨荆南刘汉宏。以兹克诘烦庙算，况复中原甫安奠。借箸重为策治安，求衣自合分宵旰。恭逢圣主方好文，将寻干羽销兵氛。诏书五色自天下，徵车四集如云屯。东堂发策未亲试，预聆诸儒使谈议。晁错难传誓诰文，买臣未解春秋义。相公明哲本神授，矧向天人早穷䆒。尝通坟典作虫书，岂止山经辨禺兽。顾斯末学类蠓蠛，肯为申韩较优劣。不道元臣总万几，翻从下士求三哲。嗟予出处两未全，怀文献赋悲徒然。樊川空挟阿房赋，崔颢徒多轻薄篇。其如河海詄荡荡，能问春流细无恙。裴令优容不可名，谢公齿颊真难量。纷纭册府未引逸，犹自燃藜照缇帙。书因都护剖兰筋，赋使相如解卢橘。固知名教自有主，致治何须诵论语。功德方看过富韩，文章早已归燕许。煌煌景运启未迟，要令相业传康熙。明年收复湖湘路，愿上元和圣德诗。
下商氏牡丹台经年后为雨臣内家闼花时仍得假一观因仿刘兼光福寺牡丹诗体应和时其内家诗满左壁矣
作者：毛奇龄
朝代：明
体裁：七言律诗

昔年曾住牡丹台，三尺红衣对面裁。今日重寻芳草路，一行粉脸背人开。横栏初下鲛丝箔，新曲谁歌鴳滥堆。数载洛桥寻胜去，不虞还向此中来。
下朝
作者：毛奇龄
朝代：明
体裁：七言律诗

鸣鞭退后鼓钟稀，日上松杉鸦渐飞。庭烛乍收遥仗綵，垆香犹在近臣衣。蛮随九陛陈琛去，象驾双舆负缆归。咫尺皇威虽暂远，玉栏回望转依依。
下直东华门遇雪·其一
作者：毛奇龄
朝代：明
体裁：七言绝句

蓬观寒生午漏稀，掖门东出乍添衣。宫墙柳色俱凋尽，那得杨花扑地飞。
下直东华门遇雪·其二
作者：毛奇龄
朝代：明
体裁：七言绝句

万里霃云羃四邻，寒风刮地总无尘。谁怜玉树花生候，尚有金门裘敝人。
下车东华门无马步行解嘲
作者：毛奇龄
朝代：明
体裁：七言绝句

上直东华负晓暾，飞龙厩马竟安存。步行且学欧阳九，不跨疲驴入禁门。
与临川王君褉饮有赠
作者：毛奇龄
朝代：明
体裁：七言绝句

永和三月褉堂前，看泛桃花年复年。今日持杯翻记得，王家内史在临川。
与何八十七国仁饮次书赠·其一
作者：毛奇龄
朝代：明
体裁：五言绝句

但作他乡饮，从君不愿归。只缘行役久，故国反相违。
与何八十七国仁饮次书赠·其二
作者：毛奇龄
朝代：明
体裁：五言绝句

临汝江边酒，巴山署里云。十年才此会，莫道不思君。
与朱山人饮
作者：毛奇龄
朝代：明
体裁：古风

山人好饮耶溪滨，布袍角巾随隐沦。有时入山采苓术，手持㮨朸披荆榛。方春邂逅广宁路，云返姚江百官渡。踏翻红药欹晚霞，倾尽青囊泻朝露。耶溪溪水流复流，紫花初落丹花抽。何时制得长房酒，还饮龙山最上头。
与汪广文
作者：毛奇龄
朝代：明
体裁：七言律诗

讲学河汾年又年，长安相遇见华颠。空囊尚载田何易，沽酒曾无司业钱。绛帐经传燕市曲，青袍草映御河边。金门万里云霄近，莫问沧江有钓船。
与祁六公子赴曲水社集
作者：毛奇龄
朝代：明
体裁：七言律诗

不分肩吾曲水游，幸陪青翰鄂君舟。殊方结客三千履，连袂看花十二楼。列伎长筵歌自缓，画屏深烛醉难留。晚来多少江南雨，泻尽王家金埒沟。
与美人著棋代语二首·其一
作者：毛奇龄
朝代：明
体裁：古风

砻晶作子玉为盘，直直横横仔细安。纤指点来红甲冷，清瞳溜落碧波寒。袖长翻却重排易，手快停将欲换难。
与美人著棋代语二首·其二
作者：毛奇龄
朝代：明
体裁：古风

明星朗朗布东厢，就里聪明无过娘。珠串乍连悬作结，玉栏不断打成墙。沉吟慢理眉间粉，懊恼将输臂上珰。
与邑尉刘君饮次
作者：毛奇龄
朝代：明
体裁：五言律诗

莫厌雌犹伏，须知蠖自伸。青袍映江草，黄绶见乡人。学并刘希美，仙同梅子真。樽前须记取，皓首是编民。
丑奴儿令 其一 妓席送酒
作者：毛奇龄
朝代：明
体裁：词

玉瓶春暖酴醾浅，艳杀青哥。窄袖摩挲。早把空杯弄钿螺。擎来误湿双条脱，重泻金波。斜对银河。唱罢甘州奈若何。
丑奴儿令·其二
作者：毛奇龄
朝代：明
体裁：词

珠绳初挂银河泻，花满中庭。露满中庭。懒向庭前看月明。山屏几褶孤眠久，梦也难凭。醒也难凭。翻愿今宵梦不成。
丑奴儿令·妓席送酒
作者：毛奇龄
朝代：明

玉瓶春暖酴醾浅，艳杀青哥。窄袖摩挲。早把空杯弄钿螺。擎来误湿双条脱，重泻金波。斜对银河。唱罢甘州奈若何。珠绳初挂银河泻，花满中庭。露满中庭。懒向庭前看月明。山屏几褶孤眠久，梦也难凭。醒也难凭。翻愿今宵梦不成。
丘大参年伯七十初度
作者：毛奇龄
朝代：明
体裁：五言排律

南极分枢久，东山属望专。名高公路浦，家近射阳田。云阀青齐旧，星垣碧汉连。司民延世泽，参岳领时贤。汉署常纡绂，淮流自理缗。井公六博戏，韦氏一经传。玉树围琼砌，金英灿绮筵。座中朱履集，阶下綵衣翩。蓬岛依兄弟，槐厅入后先。看云还棘寺，爱日度花砖。佳气浮帘幕，辉光照里廛。门楣扬凤翮，地胄引蝉联。共有称觞庆，宁忘授几虔。相随群从后，敬诵白云篇。
东华门遇瞿庵和尚感赠·其一
作者：毛奇龄
朝代：明
体裁：七言绝句

蓬池万顷接天开，曾作红楼大辨才。却自昙摩归汎后，禁林不见此僧来。
东华门遇瞿庵和尚感赠·其二
作者：毛奇龄
朝代：明
体裁：七言绝句

东华日扑软红尘，雪后长思鉴水春。忽对沃洲山下客，恍然身遇故乡人。
东嘉陈玠未经披觏曾梦予面以示于友宛然有似知己不隔遂有此事辱贻诗记述会其将归奉答代谂
作者：毛奇龄
朝代：明
体裁：五言律诗

苦忆青山外，贻诗紫水傍。前期要范岫，掌梦藉巫阳。海国蛟龙满，瓯江道路长。愿君还故里，勿复向西堂。
东城
作者：毛奇龄
朝代：明
体裁：七言律诗

东城初跃紫骅骝，万里亲随博望侯。赤羽自传光禄塞，红妆新下绿珠楼。春还海雁天南尽，日照黄河水北流。寂寞朝鲜津吏妇，长联裙带学箜篌。
东墅
作者：毛奇龄
朝代：明
体裁：古风

东墅听筝后，南湖荡桨时。荒园啼鸟雀，高阁闭罘罳。草长寻春晚，花深下日迟。
东望
作者：毛奇龄
朝代：明
体裁：五言律诗

东望三江近，西看七泽长。到舟怜并缆，私语习他乡。日落山城冷，烟生草店凉。波光千万里，江路好难量。
东朝房阅廷试卷·其一
作者：毛奇龄
朝代：明
体裁：七言绝句

左阙门通晓禁春，晴窗日上水流银。桂林多少名材在，谁是东堂第一人。
东朝房阅廷试卷·其二
作者：毛奇龄
朝代：明
体裁：七言绝句

芸台应召共鸣珂，圣主临轩事网罗。争道目中无五色，掖门花发彩云多。
东江宴集即席赠甬上秦大行洪明府暨陈范诸孝廉
作者：毛奇龄
朝代：明
体裁：七言律诗

东江高宴集衣冠，一座才名尽建安。妓部笙箫扬锦席，姑山风雪下铜官。鸡坛酒合金盘浅，龙剑光争烛树寒。犹是明州越州客，到来俱作邺宫看。
东湖
作者：毛奇龄
朝代：明
体裁：五言律诗

东湖看落晖，湖上启双扉。近水堤常湿，无风花自飞。林深重载酒，春晚欲添衣。旧日渔洲侣，相过在益稀。
东蜀山人
作者：毛奇龄
朝代：明
体裁：七言律诗

东蜀山人着素冠，青蒲绕屋近河干。自称晚岁须扶杖，人赠清歌是考槃。啼鸟春从花里密，烹鱼朝出竹中寒。间来时向藜床卧，种树新书看尽难。
严藕渔与王武合作画扇藕渔画杏武画竹·其一
作者：毛奇龄
朝代：明
体裁：五言绝句

君家有名园，花开若金谷。徐熙与黄荃，各自写红绿。
严藕渔与王武合作画扇藕渔画杏武画竹·其二
作者：毛奇龄
朝代：明
体裁：五言绝句

淇苑青篃发，东林红杏开。春风吹半面，折取一枝来。
严都谏假还有赠
作者：毛奇龄
朝代：明
体裁：七言律诗

十载风流东省郎，听莺暂许沐沧浪。明湖水涨浮丹槛，深院花飞点皂囊。门下近多新荐达，函开犹有旧封章。天池万顷蓬瀛水，亲见丹山翥凤凰。
中夏寄赠宛陵施先生初度
作者：毛奇龄
朝代：明
体裁：七言律诗

江左衣冠尚未零，琴溪曾见老人星。联吟时并潘尼咏，赌墅忻留小谢庭。蒲盏流霞倾綵凤，桃笙捲雪卧飞萤。自怜长买馀杭酒，不及称觞到敬亭。
中州元夕观乡饮有感
作者：毛奇龄
朝代：明
体裁：七言律诗

石经门下早啼莺，遗老犹存飨序情。鸠杖扶来方醉酒，鹿鸣歌罢自吹笙。官街火树萦星昼，曲巷香车待月明。伊昔洛阳图画里，春风几度会耆英。
中州吴文学寺寓
作者：毛奇龄
朝代：明
体裁：七言律诗

苍苍山木晓流丹，访剡归舟路渺漫。时作洛中新赋咏，重逢邺下旧衣冠。江云龙转空台静，塔树鸦栖古寺寒。念汝诸昆曾缔好，十年回首尽骖鸾。
中州张兴嗣寄示南游诗有感赋赠·其一
作者：毛奇龄
朝代：明
体裁：七言绝句

丹阳不复问刘惔，少室山前扫石楠。一自君歌传洛下，顿教人忆望江南。
中州张兴嗣寄示南游诗有感赋赠·其二
作者：毛奇龄
朝代：明
体裁：七言绝句

几曲梅花傍女坟，当垆犹是旧红裙。武丘东畔题诗处，每见花开便忆君。
中秋前一日集曲江楼分赋
作者：毛奇龄
朝代：明
体裁：七言律诗

高会群登江上楼，鱼龙百戏绕三洲。歌钟响彻天垂幕，火树烟生月满舟。赋就明河堪永夕，人传来日是中秋。满门车骑倾吴楚，无奈灯前送莫愁。
中秋后风雨连日蒙冯老夫子赋苦雨吟见怀依韵和答
作者：毛奇龄
朝代：明
体裁：古风

毛锥处囊不立见，空道南金与东箭。日上师门苦未通，况复相违比墙面。忆昨三五侍帷幄，酒花烛树纷历乱。那知月没叆叇生，丰隆屏翳起斗战。衢巷水大车马没，檐溜冲阶有泥溅。连朝沥漉喜暂霁，尚有丝雨似袜线。安得东海天鸡鸣，携我飞腾到日观。秋高云隙收断虹，风急嵓前送归雁。忽读夫子苦雨吟，令我口齿重漱盥。情亲恍续谢客愁，调警似闻楚女散。晴雨燥湿亦恒事，读书所贵在合变。只惭才劣和转难，不及刘桢赋公宴。
中秋夜真州望月怀张五客解州
作者：毛奇龄
朝代：明
体裁：古风

凉月中秋好，天涯一望愁。关山堆雪满，河海荡金流。何处同相忆，真州与解州。
中秋山寺作
作者：毛奇龄
朝代：明
体裁：古风

清风吹林当素秋，碧空滟潋金波流。可怜二七又三五，独坐绳床月当户。初笼轻雾幛冰纨，旋破浓云出翠峦。花坛斜倚青铜镜，松叶高穿白玉盘。生平待月启华帐，稍掩浮霾便惆怅。林表今来闭寺看，楼头谁复开帘望。去年霅浦弄清晖，前岁湓城乌鹊飞。此日山中无可玩，夜深霜雪满秋衣。
临川水·其一
作者：毛奇龄
朝代：明
体裁：五言绝句

临川石上水，是我清泪滴。激激流草根，宛转看成碧。
临川水·其二
作者：毛奇龄
朝代：明
体裁：五言绝句

临川滩上水，是我清泪流。一滩一日上，日日上滩愁。
临平别潘廷章一十六年旅舍拣得所寄西陵曲哀思妙丽感生客心因为赋述且志鄙忆
作者：毛奇龄
朝代：明
体裁：七言排律

临平村馆夜萧萧，春雨连江泊画桡。别去遽如云外雁，思深长逐暮归潮。十年远道搴荷叶，一夕高楼对柳条。羁客怀家新箧笥，美人报我旧琼瑶。西陵曲好萦沙路，东海鞭难渡石桥。苦忆潘郎才藻美，相寻无那梦中遥。
临江仙
作者：毛奇龄
朝代：明

当日虎符初下处，桃花开满山阿。万层绛帐覆来多。驱盐投峻阪，拔羽出虞罗。一自龙山高会后，春江曾哭曹娥。天南万里到牂柯。帝乡把盏去，锦里盼车过。谁料十年星纪换，延津还泛仙槎。江淮转运使如何。金笳开越峤，绣棨动吴波。幸得闲堂仍聚首，清樽频把玻㼈。刘郎前度喜重过。公门桃树老，犹有旧枝柯。
临江仙
作者：毛奇龄
朝代：明

澧浦红兰开日暮，美人倚徙空亭。幽岩春竹雨冥冥。长思公子，愁绝翠云屏。碧水尚传瑶瑟怨，枨枨夜鼓湘灵。苍梧南去晚山青。楚江迁客，憔悴不堪听。秋藕丝裙春树面，龙安寺里为家。时来空馆倚栏斜。栏前新水，日日浸桃花。素手自撩金索动，腕绳轻约红纱。东风相见各天涯。道傍愁思，散作日边霞。高阁近花红影合，绕床还种青梧。西施娇小似无夫。黄金梯滑，不见有人扶。茭叶菱根遮浦暗，含情但采菖蒲。金阊门外夜啼乌。女坟前去，寒烛照东湖。晚渡潮生野火静，丛祠深对江波。垂鬟接黛一青娥。宝冠珠络，花帔贴银鹅。估客往来争祷赛，隔船吹凤鸣鼍。山低如带水如罗。螭头黄绢，隐隐画双螺。睡架荼蘼红刺软，雾中桄蔽轻纨。几番觅钏坐花间。香山未暖，石炭捣烟寒。薄絮装衣萦背胛，空悬辟冻金环。武溪雪净尚征蛮。杜鹃声杳，莫是未教还。
临江仙 其一 沈康臣生日，席上作
作者：毛奇龄
朝代：明
体裁：词

五月海榴红照眼，美人初佩丹砂。金堂绮席启朝霞。暑衣裁葛叶，冰碗浸菖花。赋就子虚将入奏，汉庭狗监先誇。秋风锦石动星槎。但悬金似斗，那羡枣如瓜。
临江仙 其一 题画
作者：毛奇龄
朝代：明
体裁：词

姊妹相逢何处是，朱栏斜倚双桐。坐来委抱鬓笼松。画裙欹履窄，金钏隔纱红。寂寂春园人不到，看时多少朦胧。绿坡生草细茸茸。银猊闲戏逐，翻向绿坡中。
临江仙 其七 祝蒋文甫寿
作者：毛奇龄
朝代：明
体裁：词

洛下久无同甲会，试看江左耆英。年来七十诵黄庭。孙芝千朵艳，儿竹万条青。怪道探书多绿字，闲堂代有传经。桃花染得綵衣成。杜陵谁最好，吾爱蒋元卿。
临江仙 其三 徐东建纳姬，自题临江仙词，即用其原调并韵嘲之
作者：毛奇龄
朝代：明
体裁：词

何处玉台堪倚镜，徐陵原有新题。今来同住巷东西。门迎桃叶渡，人胜苎萝溪。散掷明珠安有价，无钱多买胭脂。只愁初制夏侯衣。茜裙裁剪未，帘外杏花飞。
临江仙 其三 送董琴庵司马之任汾州
作者：毛奇龄
朝代：明
体裁：词

红旆远迎汾上路，楼船还赋秋风。儿童骑就竹龙葱。塞烟含柳碧，关雨坠枫红。汉相江都三策贵，勿需司马军容。琴台撤幕敞芙蓉。高山千万叠，流水两三重。
临江仙 其二 沈康臣生日，席上作
作者：毛奇龄
朝代：明
体裁：词

细结五丝仙胜缕，屏间艾虎交悬。愿郎如虎复如仙。山公曾典薄，四十正当年。男子生难跨万乘，也应日数官钱。他时花拂锦连乾。欲看三岛雪，更泛五湖船。
临江仙 其二 申江署中题麻姑献酒图，为丁夫人初度
作者：毛奇龄
朝代：明
体裁：词

三月暮春春雨后，申江初放桃花。忻看锦帨挂官衙。名姝如谢女，夫婿是秦嘉。制得香奁妆百福，珠屏烂若朝霞。麻姑曾过蔡经家。仙厨将进酒，图上见来么。
临江仙 其五 田公子二十生日
作者：毛奇龄
朝代：明
体裁：词

海上青螣看负角，丹山凤翮初成。男儿二十建修名。陆机刚作赋，方朔正谈兵。自愧蹉跎多去日，羡君先请长缨。南箕不用咏三星。锦筵香薤发，官阁早梅生。
临江仙 其六 贺徐公佑明府举子
作者：毛奇龄
朝代：明
体裁：词

客舍灯花开似锦，寒屏有梦惟鱼。新来喜得弄獐书。蓝田秋产玉，碧海夜生珠。绣褓画襕初试浴，遥看紫气充闾。君家原有旧鹓雏。他时汤饼会，啼听是何如。
临江仙 其四 寿姜绮季
作者：毛奇龄
朝代：明
体裁：词

五月榴花开似锦，一尊长对花前。看看又值杖乡年。蟠溪多寿考，绮里本神仙。虽则东方能玩世，无须金马门边。君身何事不堪传。吟来忘岁月，笔下有云烟。
临江仙 其四 赠任石友初度
作者：毛奇龄
朝代：明

记得蜀葵花发后，一樽长对花前。鸣鸠初拂杖乡年。紫？开碧筱，丹灶有青莲。十亩绮园还自赋，彦升当日诗篇。玉钩金犗钓鱼船。枕来沧海外，漱向赤城边。
临江仙 其四 赠任石友初度
作者：毛奇龄
朝代：明
体裁：词

记得蜀葵花发后，一樽长对花前。鸣鸠初拂杖乡年。紫�开碧筱，丹灶有青莲。十亩绮园还自赋，彦升当日诗篇。玉钩金犗钓鱼船。枕来沧海外，漱向赤城边。
临江仙·其一
作者：毛奇龄
朝代：明
体裁：词

当日虎符初下处，桃花开满山阿。万层绛帐覆来多。驱盐投峻阪，拔羽出虞罗。一自龙山高会后，春江曾哭曹娥。天南万里到牂柯。帝乡把盏去，锦里盼车过。
临江仙·其一
作者：毛奇龄
朝代：明
体裁：词

澧浦红兰开日暮，美人倚徙空亭。幽岩春竹雨冥冥。长思公子，愁绝翠云屏。碧水尚传瑶瑟怨，枨枨夜鼓湘灵。苍梧南去晚山青。楚江迁客，憔悴不堪听。
临江仙·其三
作者：毛奇龄
朝代：明
体裁：词

高阁近花红影合，绕床还种青梧。西施娇小似无夫。黄金梯滑，不见有人扶。茭叶菱根遮浦暗，含情但采菖蒲。金阊门外夜啼乌。女坟前去，寒烛照东湖。
临江仙·其二
作者：毛奇龄
朝代：明
体裁：词

秋藕丝裙春树面，龙安寺里为家。时来空馆倚栏斜。栏前新水，日日浸桃花。素手自撩金索动，腕绳轻约红纱。东风相见各天涯。道傍愁思，散作日边霞。
临江仙·其二
作者：毛奇龄
朝代：明
体裁：词

谁料十年星纪换，延津还泛仙槎。江淮转运使如何。金笳开越峤，绣棨动吴波。幸得闲堂仍聚首，清樽频把玻㼈。刘郎前度喜重过。公门桃树老，犹有旧枝柯。
临江仙·其五
作者：毛奇龄
朝代：明
体裁：词

睡架荼蘼红刺软，雾中桄蔽轻纨。几番觅钏坐花间。香山未暖，石炭捣烟寒。薄絮装衣萦背胛，空悬辟冻金环。武溪雪净尚征蛮。杜鹃声杳，莫是未教还。
临江仙·其四
作者：毛奇龄
朝代：明
体裁：词

晚渡潮生野火静，丛祠深对江波。垂鬟接黛一青娥。宝冠珠络，花帔贴银鹅。估客往来争祷赛，隔船吹凤鸣鼍。山低如带水如罗。螭头黄绢，隐隐画双螺。
临江仙·沈康臣生日，席上作
作者：毛奇龄
朝代：明

五月海榴红照眼，美人初佩丹砂。金堂绮席启朝霞。暑衣裁葛叶，冰碗浸菖花。赋就子虚将入奏，汉庭狗监先誇。秋风锦石动星槎。但悬金似斗，那羡枣如瓜。细结五丝仙胜缕，屏间艾虎交悬。愿郎如虎复如仙。山公曾典薄，四十正当年。男子生难跨万乘，也应日数官钱。他时花拂锦连乾。欲看三岛雪，更泛五湖船。红旆远迎汾上路，楼船还赋秋风。儿童骑就竹龙葱。塞烟含柳碧，关雨坠枫红。汉相江都三策贵，勿需司马军容。琴台撤幕敞芙蓉。高山千万叠，流水两三重。记得蜀葵花发后，一樽长对花前。鸣鸠初拂杖乡年。紫？开碧筱，丹灶有青莲。十亩绮园还自赋，彦升当日诗篇。玉钩金犗钓鱼船。枕来沧海外，漱向赤城边。
临江仙·题画
作者：毛奇龄
朝代：明

姊妹相逢何处是，朱栏斜倚双桐。坐来委抱鬓笼松。画裙欹履窄，金钏隔纱红。寂寂春园人不到，看时多少朦胧。绿坡生草细茸茸。银猊闲戏逐，翻向绿坡中。三月暮春春雨后，申江初放桃花。忻看锦帨挂官衙。名姝如谢女，夫婿是秦嘉。制得香奁妆百福，珠屏烂若朝霞。麻姑曾过蔡经家。仙厨将进酒，图上见来么。何处玉台堪倚镜，徐陵原有新题。今来同住巷东西。门迎桃叶渡，人胜苎萝溪。散掷明珠安有价，无钱多买胭脂。只愁初制夏侯衣。茜裙裁剪未，帘外杏花飞。五月榴花开似锦，一尊长对花前。看看又值杖乡年。蟠溪多寿考，绮里本神仙。虽则东方能玩世，无须金马门边。君身何事不堪传。吟来忘岁月，笔下有云烟。海上青螣看负角，丹山凤翮初成。男儿二十建修名。陆机刚作赋，方朔正谈兵。自愧蹉跎多去日，羡君先请长缨。南箕不用咏三星。锦筵香薤发，官阁早梅生。客舍灯花开似锦，寒屏有梦惟鱼。新来喜得弄獐书。蓝田秋产玉，碧海夜生珠。绣褓画襕初试浴，遥看紫气充闾。君家原有旧鹓雏。他时汤饼会，啼听是何如。洛下久无同甲会，试看江左耆英。年来七十诵黄庭。孙芝千朵艳，儿竹万条青。怪道探书多绿字，闲堂代有传经。桃花染得綵衣成。杜陵谁最好，吾爱蒋元卿。
丹旐词二首·其一
作者：毛奇龄
朝代：明
体裁：古风

萧萧古树落朝星，驷马城西悲欲停。仙姥乘云还昊阙，使君扶榇到江亭。引将丹旐回樊口，送去哀风满洞庭。
丹旐词二首·其二
作者：毛奇龄
朝代：明
体裁：古风

荒城松柏昼生阴，松下谁为丹旐吟。执绋行歌虞殡意，褰帷上道使君心。陈刍不尽川原草，却赙还辞暮夜金。
丹阳别罗坤
作者：毛奇龄
朝代：明
体裁：五言排律

作客乡关远，怀君岁月深。过江逢管仲，入幕见陈琳。代北方驰骋，苕南久滞淫。未悬腰下印，长散橐中金。入俗饶玄虔，怜予得素心。乌衣人共访，白下酒同斟。世已嗤求骏，吾将效展禽。天低垂去辙，云满未分襟。龙跳难为友，鸦栖不择林。丹阳重惜别，相对起沉吟。
丹阳城下作简郡司马
作者：毛奇龄
朝代：明
体裁：古风

丹阳郡里秋杨绿，不见当时旧刘穆。铁瓮徒悬鹳鹊栖，金盘不贮槟榔肉。岧峣双阙古郡台，丹阳司马今奇才。方舆偶屈陈蕃坐，锦帻真看谢奕来。高牙傍海发葭鼓，万叠寒涛散艛橹。典兵自惜重南徐，雄镇只今推北府。江东游子归较迟，登楼赋罢将从谁。重来丁卯桥边路，欲把垂杨几度思。
为云间沈白书卖文字约后
作者：毛奇龄
朝代：明
体裁：七言绝句

萧寺两书当百镒，长门一赋值千金。慢誇此日朱提贵，载酒笼鹅何处寻。
为侄孙友桐题伏生授经图卷子
作者：毛奇龄
朝代：明
体裁：古风

伊昔秦火后，典诰无完编。所赖伏博士，藏壁廿九篇。斯时无孔书，百两数未全。先以此廿九，教书齐鲁间。其奈口授多，杂之齐人言。兼失旧章句，诘倔谁与传。以故太子令，奉诏来床前。再拜请授业，展卷捧几筵。博士九十馀，齿落声喑然。有女本姣小，代为传与宣。经从数㡘接，字以脂香连。义训并属读，由此无阙焉。生平景芳躅，长望空沦涟。何期虎头笔，绘入鹅溪边。白石有时烂，高松有时刊。惟是传经图，皎皎千百年。
为同年李渔村侍讲题把钓濯足图·其一
作者：毛奇龄
朝代：明
体裁：五言绝句

我友负古貌，放情在山水。晞发苍崖间，濯足碧流里。
为同年李渔村侍讲题把钓濯足图·其三
作者：毛奇龄
朝代：明
体裁：五言绝句

布水荡若云，目光簸如电。千载素心人，开卷一相见。
为同年李渔村侍讲题把钓濯足图·其二
作者：毛奇龄
朝代：明
体裁：五言绝句

生平号渔村，其志不在渔。手抛一竿竹，胸贮万卷书。
为同年李渔村侍讲题把钓濯足图·其四
作者：毛奇龄
朝代：明
体裁：五言绝句

交友满天下，既乃得此人。何当放琅琊，同钓沧海滨。
为商生赠吴太保诗
作者：毛奇龄
朝代：明
体裁：古风

鉴湖八月秋水融，金塘十里青芙蓉。越中遗老尽耆俊，其中尤健推吴公。吴公少小射猛虎，羽猎曾经负彊弩。夺得翘关第一人，望重燕城数千户。金书铁券累代传，中朝司马前名贤。绍衣两世公再振，钩陈羽卫相盘旋。东宫出傅长宴见，至尊复召南薰殿。晚食尝餐䃾帐糜，朝阳亲赐雕轮扇。予之内舅公难兄，同官先作金吾公。公之难弟悬豹尾，侍御南台掌文史。鸣珂旧里三棨列，相见还留半床笏。悠然故国山泽肥，共返金塘看新月。沉沉甲第绕鉴湖，花间画戟垂朱弧。酒酣耳热尚拊髀，青天白眼谁吾徒。生平负气喜壮节，每叹袁丝少奇烈。信陵何处访夷门，越石终教解缧绁。公家事业留史编，公家世绪长联绵。独难志节永皦皦，秋霄健翮争攀骞。君不见芙蓉八月鼓兰棹，七十吴公似年少。
为如皋冒生题册·其一
作者：毛奇龄
朝代：明
体裁：七言绝句

公车巀嵲倚天高，何似扬州江上涛。紫气千重南望远，有人把卷在如皋。
为如皋冒生题册·其二
作者：毛奇龄
朝代：明
体裁：七言绝句

生平三至广陵城，作赋曾无东部名。今日为修高士传，题诗一寄冒先生。
为妇和黄皆令除夕咏雪见贻用东坡原韵
作者：毛奇龄
朝代：明
体裁：七言律诗

怕向寒风捲画帘，多君犹自傍朱檐。不将粉絮妆眉膴，但见冰花落指尖。夹岸似张云母幛，辛盘空贮水晶盐。无才终让刘臻妇，羞把丹椒岁岁添。
为家会侯题戴笠垂竿图
作者：毛奇龄
朝代：明
体裁：古风

迢迢新安江，上有龙门山。君子居其中，名满四海间。披怀似锦绣，落笔成波澜。结组骋遐轨，矫矫不可攀。夙昔有男子，把钓垂琅玕。羊裘泽云碧，龙卧山花殷。千载仰高躅，何处堪投竿。崇台出天际，历落星辰寒。披图倘能追，日暮相往还。
为尤悔庵悼亡时悔庵以召试在京·其一
作者：毛奇龄
朝代：明
体裁：七言绝句

金门未许遂幽栖，陇首先亡王霸妻。试向玉河桥上望，沟头流水自东西。
为尤悔庵悼亡时悔庵以召试在京·其三
作者：毛奇龄
朝代：明
体裁：七言绝句

银床断绠素丝悬，每读新词泪暗牵。不道顾荣贻妇句，竟成潘岳悼亡篇。
为尤悔庵悼亡时悔庵以召试在京·其二
作者：毛奇龄
朝代：明
体裁：七言绝句

慢记帘钉挂绿裙，当窗曾织窦家文。春还不见璿玑转，愁杀辽西旧使君。
为张公子玉树赠字并诗
作者：毛奇龄
朝代：明
体裁：七言绝句

菁葱玉树映朱扉，太傅功名世所稀。欲问比来江左事，谢家子弟在乌衣。
为朱使君节母费太君旌表建坊赠诗
作者：毛奇龄
朝代：明
体裁：七言律诗

女阳亭畔婺星悬，喜见高门有赐旃。大节宛垂千载后，遗孤生待十年前。陶家坊为延宾建，韦氏书教阿母传。谁似使君怀禄养，至今犹诵白华篇。
为沈表兄题夫妇行乐图
作者：毛奇龄
朝代：明
体裁：古风

吴兴丈人年古稀，齐眉尚有衣巾綦。东公西母共行乐，一时争看双鸾栖。丈人胸怀坦如矢，上友黄农作知己。初住东江花港中，移在西湖藕塘里。沿湖十里种夏莲，红莲倒影清波间。闺中画入非无意，好比湖波作镜看。
为河上白女冠弹琴作
作者：毛奇龄
朝代：明
体裁：五言律诗

旅泊依河岸，鸣琴起鬲津。华阳仙子操，卢女汉宫人。海鸟衔红药，天鸡叫紫辰。青溪凡五弄，并入洞中春。
为聂晋人题学钓图
作者：毛奇龄
朝代：明
体裁：古风

吕望不卖浆，公子乃垂钓。当其投竿时，相顾尚年少。清姿比晴漪，绿发等秀葽。违时起长吟，所念在远道。卬首解博衣，洗足脱行�。平沙浩茫茫，斥略当晚照。荇线牵素沤，杨叶蔽枯潦。岂无临渊思，鱼美不可罩。因之恋清流，挶手把长筱。十年行天涯，污漫摩所造。乃犹乘下泽，拔轮出泥淖。我从长安还，将以随荷蓧。每念素心人，把臂接林隩。逢君明湖来，贳酒劝一釂。披图见畴昔，展卷助吟眺。所叹俯仰间，非复旧时貌。花开应重红，纶绝可再絩。逝将溯沧浪，慷慨发高啸。
为赵司马题五云移棹图·其一
作者：毛奇龄
朝代：明
体裁：五言绝句

晓日虔阳树，秋风赣水船。片帆横北斗，看入五云边。
为赵司马题五云移棹图·其二
作者：毛奇龄
朝代：明
体裁：五言绝句

綵凤横天去，苍龙倚棹开。汉庭云满处，知是赵熹来。
为钱唐王生题画竹
作者：毛奇龄
朝代：明
体裁：七言绝句

碧筱娟娟倚翠苔，高冈双凤羽毰毸。空庭月落谁相顾，知是当年子敬来。
丽人·其一
作者：毛奇龄
朝代：明
体裁：五言律诗

绝代曾闻唱，专房旧有名。春云花底艳，朝日镜中生。金屋怜藏惯，铢衣愧织成。生来懊恼性，不解茂陵情。
丽人·其二
作者：毛奇龄
朝代：明
体裁：五言律诗

十五卢家妇，千金秦氏娃。尚衣归玉辇，修幔绕铜街。独茧分眉缕，双龙入鬓钗。高唐新霁后，云散满天涯。
乌栖篇为晋江范贞姑作
作者：毛奇龄
朝代：明
体裁：古风

青陵台畔清霜飞，秦家桂树乌独栖。餐荼茹檗三十载，石阙久衔悲复悲。春花秋月宛然在，辛苦携雏羽毛瘁。撤馔长依庾约兄，寒房只坐张玄妹。慈乌反哺尾毕逋，膝前有子传诗书。他时六翮翻云去，始信人间有凤雏。
乌�歌为双寿作
作者：毛奇龄
朝代：明
体裁：古风

金乌熠熠顾�骄，东公丹枣西王桃。当筵进献祝鲐背，不用鼓琴歌绿腰。蟠根仙李旧阀阅，曾擅文章跨东浙。为访林泉忆素游，因思高蹈追前辙。闺中偕老同古稀，宾朋扶杖相携持。庭前儿竹当风长，阶下孙枝带雨肥。双飞黄鹄舞秋节，正值重阳酒盈榼。欲识朱颜对面红，且把黄花满头插。
乐六舞功昭父子邀集凫亭予以别集未赴阅日复为诗见招兼属订日率笔酬意·其一
作者：毛奇龄
朝代：明
体裁：七言绝句

凫亭一望水中遥，细藕长蒲阻画桡。落日满湖人未到，为予重上赤栏桥。
乐六舞功昭父子邀集凫亭予以别集未赴阅日复为诗见招兼属订日率笔酬意·其二
作者：毛奇龄
朝代：明
体裁：七言绝句

东湖深处藕丛青，邀我重倾白玉瓶。今日南园明日醉，也须后日到凫亭。
乐府新歌
作者：毛奇龄
朝代：明
体裁：古风

汉家伊洛本京畿，梁王楼阁擅闺闱。大道雕甍十二翼，曲房绣幔几重围。日出红栊疑镜照，雨飘翠网似丝飞。兰窗玉女争妖艳，雕鞍公子斗轻肥。北里笙歌新宛转，南邻桃李旧芳菲。何悟流云能作黛，判将新叶看成衣。鸟鸣私弄昭华琯，花影重移帝女机。碧波欲涨眉痕浅，斑竹初生泪点稀。游童挟弹从教骋，蚕妾移筐始畏饥。才子五侯中第返，使君千骑上头归。不信罗衣半夜襞，讵知华毂诘朝违。畴能结带非双缕，若个沉釭无九微。团扇障声犹障面，长琴连轸亦连徽。生儿年少为卢妇，上客吟多是楚妃。抛绳旧事随春电，觅钏残妆及晚晖。莫向屏前怨日出，自有花间歌露晞。
乐府补题和词 其一 水龙吟·白莲
作者：毛奇龄
朝代：明
体裁：词

前湖十里，芙蓉到门，皦皦明如练。波光云映，芦埼鹭下，宛然一片。湘葩含铅，青房滤粉，素珠成串。便采莲红女，绛裙千褶，遮叶住，有谁见。只为社中人散。倚遥空、削成难辨。赤栏桥子，无端愁把，碧天遮断。月下飞香，霜前落叶，容华将变。但秋衣未制，剪来朵朵，不须染茜。
乐府补题和词 其二 摸鱼儿·莼
作者：毛奇龄
朝代：明
体裁：词

但秋风、有谁还忆，夏瓜冬菜春韭。儿家住近横塘曲，长在柳姑庙后。相邀取，借邻女花竿、挑起红丝浏。摘来盈缶。任九月猪毛，百茎雉尾，总贳一壶酒。品瀜甚、慢说白如琼玖。下将盐豉烹就。钿头钗脚难形似，只顾流匙在口。还念否。料拾鲙分鲭、未是和羹手。踌躇良久。便羊酪能胜，龙酥堪敌，归去也何有。
乐府补题和词·水龙吟·白莲
作者：毛奇龄
朝代：明

前湖十里，芙蓉到门，皦皦明如练。波光云映，芦埼鹭下，宛然一片。湘葩含铅，青房滤粉，素珠成串。便采莲红女，绛裙千褶，遮叶住，有谁见。只为社中人散。倚遥空、削成难辨。赤栏桥子，无端愁把，碧天遮断。月下飞香，霜前落叶，容华将变。但秋衣未制，剪来朵朵，不须染茜。但秋风、有谁还忆，夏瓜冬菜春韭。儿家住近横塘曲，长在柳姑庙后。相邀取，借邻女花竿、挑起红丝浏。摘来盈缶。任九月猪毛，百茎雉尾，总贳一壶酒。品瀜甚、慢说白如琼玖。下将盐豉烹就。钿头钗脚难形似，只顾流匙在口。还念否。料拾鲙分鲭、未是和羹手。踌躇良久。便羊酪能胜，龙酥堪敌，归去也何有。
乔处士寿
作者：毛奇龄
朝代：明
体裁：七言律诗

丹砂驻颊似芙蓉，家住东江第几重。梁国文章传彩凤，湘州服食本飞龙。人如公纪吴中出，花向春申浦口逢。絓就彩弧当汉腊，寒梅香汎酒杯浓。
九日
作者：毛奇龄
朝代：明
体裁：古风

九日匡庐下，征帆尚未开。但看青嶂立，不见白衣来。两年彭泽县，真负菊花杯。
九日临川独酌有感并寄徽之大敬南士
作者：毛奇龄
朝代：明
体裁：七言排律

谁言霜雁经年返，又见黄花九日开。天半寒风吹木叶，土中无射动葭灰。愁登建武飞猿岭，深忆彭城戏马台。前岁曾观旴水去，今年重滞幕江隈。已闻羊叔留碑待，何处王弘送酒来。蟋蟀诗中三致慨，茱萸亭下一衔杯。游无江夏参军兴，人负临川内史才。药市神仙壶里卧，柳家娇女陌头回。宅乡独对寒林酌，故国畴将锦字裁。不识青山从眺望，可能皂帽共徘徊。
九日云起阁登高分得盐韵
作者：毛奇龄
朝代：明
体裁：七言律诗

高云千叠绕朱檐，九日衔杯启画帘。杂佩萸囊盛晓露，满堂菊影待秋蟾。金盘初下冰鱼鲙，艳曲新翻阿鹊盐。彷佛台前重戏马，雕鞍扶出醉厌厌。
九日登善果寺后毗卢阁示同馆诸公
作者：毛奇龄
朝代：明
体裁：七言律诗

清秋黄叶满林皋，佛阁层层散白毫。千里有谁还望远，十年此地再登高。香台露下翻萸叶，茗碗霜融沃笋膏。谁道初衣难再着，晚寒犹覆旧絺袍。
九日登四望台
作者：毛奇龄
朝代：明
体裁：古风

北干山头野菊开，登高载酒且徘徊。故乡犹遇重阳日，新磴能通四望台。况自旧游人散后，十年不上此山来。
九日登楼示王生
作者：毛奇龄
朝代：明
体裁：古风

登楼何处送将归，缥缈长帆带落晖。对酒漫愁江树远，捲帘时讶塞鸿稀。偶同陶令探黄菊，最爱王家有白衣。
九日示赵八十四弟
作者：毛奇龄
朝代：明
体裁：七言绝句

楚王宫外菊初生，九日衔杯泪欲倾。君去登高须尽醉，愁君东望永兴城。
九日陪冯夫子登善果寺毗卢阁和韵示同游诸公
作者：毛奇龄
朝代：明
体裁：古风

秋阴敞金陴，朝日离羽峤。神都融清光，佳节乃游眺。司衮请浣归，后乘载同调。师门旧簪裾，命驾绝呼召。旨酒敕曲封，肥炙鹅与犦。贻糕作炊彫，赐橘代铏芼。但惜金台倾，望古不堪吊。此地有宝坊，高阁宜晚照。凭栏试一观，纵目揽众妙。浮屠郁崔嵬，金碧丽象教。层垣翳松柏，邻圃通竹筱。西山飞苍烟，空翠相映曜。况复铃塔间，乌雀暮来噪。故园有黄花，被之干山隩。采摘无由通，虚忆在远道。讵意侍芳躅，丹梯回能到。岂无参军狂，不用拾乌帽。莲堂静坐时，宛若陟高峭。何当㨿层霄，慷慨发长啸。
九日饮云间朱司马使君官署三首·其一
作者：毛奇龄
朝代：明
体裁：七言绝句

云间司马古朱家，九日开樽罢晚衙。只道茱萸堪解阨，为予缝就臂边纱。
九日饮云间朱司马使君官署三首·其三
作者：毛奇龄
朝代：明
体裁：七言绝句

落日东吴古郡台，登临须借大夫才。独怜汉苑骑鱼客，也向秦山戏马来。
九日饮云间朱司马使君官署三首·其二
作者：毛奇龄
朝代：明
体裁：七言绝句

维舟三泖度清秋，古署黄花泛玉瓯。家在沧洲看不见，何须更上郡东楼。
九月十九日登淮阴城东程将军冢
作者：毛奇龄
朝代：明
体裁：古风

层云荡晴空，凉风薄枯草。我登淮阴城，秋衣振缥缈。淮阴城东有高阜，九日初过又重九。阎君父子好探奇，邀我登高共饮酒。篱头黄菊堆酒卮，风前重把茱萸枝。双携银榼坠鹦鹉，频开镂碗烧虫�。飘飖千里试一望，射泽盐陂减秋涨。烟浮苍蔼到海平，日涌黄河向天上。紫霄高阙凌贝宫，霓裳羽节吹长风。圮桥再见赤松下，淮王自坐丹霞中。前临巨冢近千尺，半倚城根半苇陌。水落难知王氏坟，道傍犹睹滕公宅。阎君本属唐相馀，称言此是将军墟。神尧定鼎画麟阁，程氏高勋析圭爵。曾留淮海镇徐方，因释金龟葬繁弱。千秋甲胄掩黄土，犹抱旌旗走风雨。介马尝随龙虎号，衔花近见牛羊舞。秋风酹酒泻玉瓶，幽思还视飞鸿翎。昭陵西望久寂寞，鼎湖南去愁青冥。铜笙一曲倚鼗竹，戏马台空散黄鹄。把酒频看琥珀红，拂尽残碑不堪读。
九颂篇奉赠梁大司农夫子并祝初度二十一韵
作者：毛奇龄
朝代：明
体裁：古风

结发学儒术，负箧为远征。父事言子游，兄遇延陵生。文章颇濩落，意气犹纵横。但恨日垂暮，所志百不成。捧檄入京邑，仰望天阶行。牵车类赵壹，怀刺同祢衡。谁信九州大，及见三光清。老成伫朝右，明穆秉国经。峻节凛闻式，微言验章程。容物善下士，久作来者型。苍岩高万仞，中有黄金庭。俯视恒华间，宛若丘与陵。名世不数出，斯代谁贤英。敢与东丘违，而令北海轻。矧予依孔墙，晚岁斟尧羹。每当皇览日，愿致歌诵情。祗惭肄风雅，三百有正声。何为杂众窍，百变烦嚘嘤。尹吉自清穆，史克终和平。即此九颂末，孰与六义争。不观蕉林诗，千载垂芳名。
书亭壁二首·其一
作者：毛奇龄
朝代：明
体裁：古风

望京门外长亭路，镇海楼边古驿台。皖皖朝阳从地起，浮浮春色满江来。当年送客踌躇处，无数桃花雨后开。
书亭壁二首·其二
作者：毛奇龄
朝代：明
体裁：古风

城西旧有三清阁，道上分排几处祠。遍地草花红漫漫，参天杨柳碧丝丝。曾来阁上凭栏久，正是祠前送客时。
书冯二世兄学正卷子
作者：毛奇龄
朝代：明
体裁：古风

稆葵结叶蔓河渚，晓露衔衣当秋雨。为予欲取茂陵人，同看城南卖薪女。长林嘶去骝马娇，百金装出珊瑚梢。挥来代作定情物，相门之子真贤豪。明将入学教国子，年少能传四门史。昭远从来善解经，公超所至应成市。予方就饮学戴崇，閒游重觅山桃红。不疑老作金门客，仍在成都酒肆中。
书壁·其一
作者：毛奇龄
朝代：明
体裁：五言绝句

菊盏分灯暗，苇门绕路斜。乌啼深巷里，巷口是桃家。
书壁·其二
作者：毛奇龄
朝代：明
体裁：五言绝句

烛下怜红粉，霜前坠白榆。官街戍鼓静，愁煞夜啼乌。
书意赠西昌萧伯升白鹭洲高楼
作者：毛奇龄
朝代：明
体裁：古风

北风吹雪下江郭，白鹭洲长暗寥廓。萧郎开幕燃桂枝，重饮洲头最高阁。江天飞雪千古情，萧郎意气踰平生。清飙遥洗蜀江峡，流云欲撼西昌城。连朝高会来鹭渚，争蹑湖西讲堂履。我登杰阁望江河，君向空亭考钟鼓。荒洲相接千百人，东西十郡双江滨。寒能予衣饥予食，悠然歌咏忘昏晨。丈夫谁不重意气，挥斥千金偶然事。独成良会向千秋，那羡平原与无忌。春浮园头枯草香，双江雪霁开春阳。奉常旧有好花竹，至今人说平泉庄。期君更作春浮醉，谁道双江雪路长。
书杨方孝廉卷子因赠
作者：毛奇龄
朝代：明
体裁：五言律诗

长溯临淮水，非关羡钓鱼。愿从伯起学，最爱子云居。掷麈谭名理，挥毫写道书。交游湖海士，为汝久停车。
书王编修母朱太君旌节录后·其一
作者：毛奇龄
朝代：明
体裁：七言绝句

京陵有子母为师，丙夜犹㸐白玉脂。传得一经长自叹，只因中有柏舟诗。
书王编修母朱太君旌节录后·其二
作者：毛奇龄
朝代：明
体裁：七言绝句

东堂禄养度居诸，镇向蓬池鲙鲤鱼。棹禊在门旌未已，圣恩方锡紫泥书。
书王舍人册子
作者：毛奇龄
朝代：明
体裁：七言律诗

仙池中禁杳难亲，解玉坊边一舍人。词出御床封过密，衣从宫镜照来新。花前白事先东阁，斗下丹星近北辰。虚荐雄文似司马，有谁还赋上林春。
书画页后
作者：毛奇龄
朝代：明
体裁：七言绝句

千尺冰荷散似银，草堂习静总无尘。他年若买吴中室，愿在墙东作比邻。
书简末寄徽之大敬二兄
作者：毛奇龄
朝代：明
体裁：古风

凤城新雨馀，凉气袭衣带。濊濊铜沟鸣，宛若水下濑。何为坐烦缛，宫漏日相待。故园松桧间，灌莽迷薆薱。我有老同砚，名者徐与蔡。奇文埽人荒，高瞩出天外。投簪愿追随，欲去转留碍。长跪作素书，飞鸿渺何在。
书郭生岭表诗卷后·其一
作者：毛奇龄
朝代：明
体裁：五言绝句

龙海看云客，羊城返道人。葛洪携笈远，陆贾著新书。
书郭生岭表诗卷后·其二
作者：毛奇龄
朝代：明
体裁：五言绝句

欲问罗山好，行将柳述俱。题诗当锦石，得句似明珠。
予与张四兄弟作雁序游久矣今来石阳遇令·其一
作者：毛奇龄
朝代：明
体裁：七言绝句

清河先辈杖乡年，十月寒花照酒筵。恰是西江秋泛后，石阳城下米州船。
予与张四兄弟作雁序游久矣今来石阳遇令·其三
作者：毛奇龄
朝代：明
体裁：七言绝句

先生近倚谢宣城，未返山阴道上行。六十年来最可念，石阳重遇旧毛生。
予与张四兄弟作雁序游久矣今来石阳遇令·其二
作者：毛奇龄
朝代：明
体裁：七言绝句

少年曾与阿咸游，苦忆黄公旧酒楼。不道步兵裁六十，它乡还得醉扶鸠。
予与张四兄弟作雁序游久矣今来石阳遇令·其四
作者：毛奇龄
朝代：明
体裁：七言绝句

小春初见拒霜开，同醉湖西幕府来。愿借使君亭下水，为君重洗百年杯。
予再赴湖西讲堂已暮春矣听座中歌孟氏牛山篇不觉出涕因赋怀家园诗一章见意
作者：毛奇龄
朝代：明
体裁：七言绝句

三弹归铗楚天涯，日望西陵不见家。痛杀江南春夜雨，还开井上旅葵花。
予向渡湖时更名王士方宿竺兰圣宣二上人房去今二十年后予过上海圣宣贻书兼索书旧日所题诗句感生于心赋此志谢并呈兰公代讯
作者：毛奇龄
朝代：明
体裁：古风

昔有王士方，曾经扰精舍。雨后潜行菰叶中，病来借宿莲花下。其时高座有圣宣，上人佳句繇来传。烹葵时饷白云坞，拂轸夜弹流水篇。秋风一别过湖去，从此天涯隔晨暮。岁月难教古寺留，梦魂犹向长桥度。兰公垂老能著书，不知旧客非文殊。毛甡廿载尚沦落，时代士方传起居。只今海上望云日，欲访巢云旧禅室。常恐红颜今昔殊，对面相看总相失。蒙君贻我绿绮琴，并邀一写芦中吟。愁心欲记当时事，几度含毫泪满襟。
予夙得恶梦徐二十二慰以绝句因答
作者：毛奇龄
朝代：明
体裁：七言绝句

他乡故国两茫茫，春草春花总断肠。但恨情多过王子，敢言才尽比江郎。
予宿桐音宅出所赋慰诗四章妙丽愀怆讽之伤怀因勉酬三诗导情
作者：毛奇龄
朝代：明

故国藏车日，他乡卖饼人。秋衣怜季布，夜酒对孙宾。阁下红蕉暗，镫前白发新。十年悲往事，相顾泪盈巾。依徒当时暮，还归未画游。久辞荀里去，仍向孔门投。霜叶吟东郭，秋星坠北楼。谁怜频把袂，犹揽旧乌裘。困日知音少，衰年好会难。惊心听漏促，久语落杯寒。妙句当筵发，娇儿出幔看。夜阑生感激，对饭不能餐。
予宿桐音宅出所赋慰诗四章妙丽愀怆讽之伤怀因勉酬三诗导情·其一
作者：毛奇龄
朝代：明
体裁：五言律诗

故国藏车日，他乡卖饼人。秋衣怜季布，夜酒对孙宾。阁下红蕉暗，灯前白发新。十年悲往事，相顾泪盈巾。
予宿桐音宅出所赋慰诗四章妙丽愀怆讽之伤怀因勉酬三诗导情·其一
作者：毛奇龄
朝代：明

故国藏车日，他乡卖饼人。秋衣怜季布，夜酒对孙宾。阁下红蕉暗，镫前白发新。十年悲往事，相顾泪盈巾。
予宿桐音宅出所赋慰诗四章妙丽愀怆讽之伤怀因勉酬三诗导情·其三
作者：毛奇龄
朝代：明
体裁：五言律诗

困日知音少，衰年好会难。惊心听漏促，久语落杯寒。妙句当筵发，娇儿出幔看。夜阑生感激，对饭不能餐。
予宿桐音宅出所赋慰诗四章妙丽愀怆讽之伤怀因勉酬三诗导情·其二
作者：毛奇龄
朝代：明

依徒当时暮，还归未画游。久辞荀里去，仍向孔门投。霜叶吟东郭，秋星坠北楼。谁怜频把袂，犹揽旧乌裘。
予宿桐音宅出所赋慰诗四章妙丽愀怆讽之伤怀因勉酬三诗导情·其二
作者：毛奇龄
朝代：明
体裁：五言律诗

依徙当时暮，还归未昼游。久辞荀里去，仍向孔门投。霜叶吟东郭，秋星坠北楼。谁怜频把袂，犹揽旧乌裘。
予屡归不得释冗屡过湖西施公苦相留日留日刻留刻适就亭鹦鹉三脱三复返予刺伤于心因为赋鹦鹉还词
作者：毛奇龄
朝代：明
体裁：古风

鹦鹉还，鹦鹉还，相思只在陇西山。陇西万里思归去，休挂人间画栏柱。画栏双柱玉笼垂，金锁连环控紫绥。栏边言语应怜汝，心里分明却诉谁。却诉谁，应怜汝。早知苦分明，何如不言语。潜潜啄我紫丝绦，密密捐予金锁条。潜潜密密终教去，金锁红绦何用住。且避玉桤林，且上石榴树。初疑小树上无力，既道长林迁不得。别苑犹牵红兔罗，遥天只堕苍雕翼。苍雕红兔走复飞，踌躇去此将安依。他乡好主应难遇，故国多艰那得归。一去复一还，主人相对起欢颜。相思仍向深林避，再去再还非主意。主人破柱且开笼，不道三回仍未逝。仍未逝，主且忧，寻杀栏边红石榴。石榴墙外行难测，手执红绦泪沾臆。绦亦渐就促，锁亦渐就短。一绦三续尚堪披，万水千山何处返。鹦鹉还鹦鹉，还愿君仍住石榴间。石榴啄罢伤红觜，愿君仍住红绦里。红绦临系翠衿住，主人泪落不能顾。
予旧梦一绿鹦鹉被锁去以为魂也暨来京师甬东叶吟以上林鹦鹉四诗见寄遂感而和之见者幸毋哂为梦中说梦可耳·其一
作者：毛奇龄
朝代：明
体裁：七言绝句

翠衿绀臆去还非，但听宫前唤绿衣。三尺红绦空自系，不如还向陇山飞。
予旧梦一绿鹦鹉被锁去以为魂也暨来京师甬东叶吟以上林鹦鹉四诗见寄遂感而和之见者幸毋哂为梦中说梦可耳·其三
作者：毛奇龄
朝代：明
体裁：七言绝句

三年忆别在江东，清泪沾成画柱红。采翼未分临锁去，回头犹是梦魂中。
予旧梦一绿鹦鹉被锁去以为魂也暨来京师甬东叶吟以上林鹦鹉四诗见寄遂感而和之见者幸毋哂为梦中说梦可耳·其二
作者：毛奇龄
朝代：明
体裁：七言绝句

洲边灵鸟隔三湘，长寄新词到故乡。欲脱雕笼无别意，只言有友武游郎。
予旧梦一绿鹦鹉被锁去以为魂也暨来京师甬东叶吟以上林鹦鹉四诗见寄遂感而和之见者幸毋哂为梦中说梦可耳·其四
作者：毛奇龄
朝代：明
体裁：七言绝句

妙体金精世莫知，金房安用羽毛奇。肯留林邑丹唇在，且咏吴江青草诗。
予经归德城女墙塌地埏埏如丘樊与同行者下马赋诗·其一
作者：毛奇龄
朝代：明
体裁：五言绝句

睢阳一丈城，半为贼所拆。我今过睢阳，城板高五尺。
予经归德城女墙塌地埏埏如丘樊与同行者下马赋诗·其二
作者：毛奇龄
朝代：明
体裁：五言绝句

汴水方流漫，黄流怒未平。张巡空冢侧，截截半竿城。
予诗谬为商景徽闺秀所诵题诗过情因用其原韵自嘲兼以志谢其外人徐二咸清吾好友得贻与之·其二
作者：毛奇龄
朝代：明
体裁：七言绝句

几斛青螺傍镜台，题成丽句百花开。生平何幸交徐悱，得藉三娘藻鉴才。
予迟暮归里徐二咸清命其女昭华师予饮予传是斋酒半请试予喜其画蝶即以命题昭华拈笔立成诗曰蛱蝶翻飞去翩韆綵笔中虽然图画里浑似觅花丛因和其韵
作者：毛奇龄
朝代：明
体裁：五言绝句

滕王有遗谱，描之深闺中。羞煞东园蝶，翾翾满绿丛。
予闷居法华寺偶阅梁山牧牛颂乾庵大师问如何是忘牛存人夙不解禅戏拈举依韵师称善他日举似金轮僧僧曰李白自称金粟王后身徒诳语耳子真是耶因笑而成诗
作者：毛奇龄
朝代：明
体裁：七言绝句

咸阳宫前金粟山，金粟花开只等閒。若许傍人认金粟，如何金粟在花间。
于临川江上滩作
作者：毛奇龄
朝代：明
体裁：古风

杪秋回迅商，戚戚溯江湍。江水激如筈，挽舟上重滩。深浅清见底，宛然还新安。粼粼水中石，可以涤鲜欢。修林蔽圻岸，雰雾相郁盘。雰解雾亦敛，倾景浮清澜。短候苦修涉，佳盼良亦难。况兼凛飙落，阴蝉彻鸣寒。瘁叶爱华茜，枯流恧潺湲。畴谓南中荣，我独怀瘅残。寓物未更素，中志随节阑。谁当假寒葭，目以蕙与兰。
于庐陵就宴诗·其一
作者：毛奇龄
朝代：明
体裁：五言律诗

日饮庐陵酒，还看醉孟嘉。宦游同是客，宾至久如家。山管寒吹雨，江螺碧抱沙。当杯看烛影，舞袖几行斜。
于庐陵就宴诗·其二
作者：毛奇龄
朝代：明
体裁：五言律诗

出郭携行屐，芳洲载旅觞。陶公过栗里，山简在高阳。花雨迎春发，欢情入夜长。前滩归路渺，灯火看苍茫。
于黄申光禄宅豪饮
作者：毛奇龄
朝代：明
体裁：古风

楚州多贤名，首推光禄君。譬如鹗在霄，矫矫离人群。我来楚州甫三日，便向甘城访遗逸。叔度能传外史书，颍川曾进通侯秩。樽中酒满座不空，酪浆倾出桃花红。金砧缓切鹿头鲤，银匙细搅熊蹯菘。酒酣有佳客，清歌理蟋蟀。呼彼座下人，吹笙鼓瑶瑟。吹笙鼓瑟扬素歌，盘中泻酒如悬河。大官庖厨久无餗，我爱樽前旧光禄。
云仙引·寿王鄂叔进士
作者：毛奇龄
朝代：明
体裁：词

兰渚亭边，莲河桥畔，高门乍启朝阳。单绂绕，彩云翔。云是揽予初度，争献仙人九酝觞。何限才名，今才四十，江左王郎。宫衣试着来长。有花下、新裁小乐章。回首京华，难兄执戟，同是东方。待补山公，正当典簿，努力功名看未央。他日乌衣，黑头还聚，重醉秋光。
云门徐武静五十
作者：毛奇龄
朝代：明
体裁：七言律诗

南国才名叹尔豪，高门犹记旧西曹。云间少弟推龙跃，洛下诸生探凤毛。结客酒淹珠履细，藏书花映玉台高。相逢诎指狂歌地，五十年来一纻袍。
云间张公孙伎席作
作者：毛奇龄
朝代：明
体裁：古风

清河主人好趋府，倾盖相逢道胏腑。颢气能传赵胜名，高门开向春申浦。暮春三月桃树红，单衫试著临春风。樽前鼎食俨炰凤，巷边车马如游龙。东西捲幔覆花叶，日上窗纱扑蝴蝶。名士同披白帢巾，美人竞荐乌丝屧。兰膏桦烛入夜陈，当筵舞作寻橦新。画裙绣带盘旋处，满地花阴思煞人。
云间曹玉少五十
作者：毛奇龄
朝代：明
体裁：七言律诗

燕市忻逢邺下贤，高轩重见綵弧悬。游同荀况经年久，生在田文五日前。莲叶裹书还幕府，榴花当烛照歌筵。何时海上寻仙去，与子相期三泖边。
云间杂诗·其一
作者：毛奇龄
朝代：明
体裁：五言律诗

避地过三泖，探奇到五茸。乘潮环白马，系舰是青龙。越客追范蠡，吴人识顾雍。涉江秋正好，不为采芙蓉。
云间杂诗·其三
作者：毛奇龄
朝代：明
体裁：五言律诗

自昔云间俊，尝推二陆才。只今兄弟妙，又见董生来。对策开金殿，成文号玉杯。如何龙跃久，犹自困蒿莱。
云间杂诗·其二
作者：毛奇龄
朝代：明
体裁：五言律诗

娄水云间县，华亭谷口矶。文章如积玉，人士爱单衣。海鹤听来晚，江鱼看渐肥。只怜流荡子，无地可言归。
云间杂诗·其五
作者：毛奇龄
朝代：明
体裁：五言律诗

暂憩横云麓，还浮上海滨。三江开夏后，别浦念春申。吹笛难归楚，无衣尚在秦。西州当日路，恸哭是何人。
云间杂诗·其六
作者：毛奇龄
朝代：明
体裁：五言律诗

处州贤太守，归卧西郊庐。隔岁方贻劄，经年自著书。趋庭饶孔鲤，去郡解铜鱼。谁念篮舆内，东方千骑居。
云间杂诗·其四
作者：毛奇龄
朝代：明
体裁：五言律诗

清士看谁在，佳儿本自超。书篇留北海，父子著南朝。有客吟芳树，延宾过远条。玉台馀藻鉴，好句待君标。
云间董进士含招集以解维不赴蒙寄见忆有谢
作者：毛奇龄
朝代：明
体裁：五言律诗

高馆方开宴，前湖已问津。多情罗荐席，无分接车轮。邺下行王粲，兰亭待许询。至今闻啸咏，愁煞荡舟人。
亡剑篇哭姜坦
作者：毛奇龄
朝代：明
体裁：五言排律

越国有神物，干将与莫邪。霜锋飞毳羽，宝锷泛莲花。龟缦争三楚，龙阿聚一家。阴阳分日月，水陆断蛟蛇。坐见飘扬近，行随拂拭加。百年开地气，一剑失天涯。薛烛临垆恸，风胡抱器嗟。铁英伤魍魉，玉柙掩泥沙。渔父江流远，徐君墓木赊。清霄思蜒蜿，终夜哭蒹椴。函石销牛斗，溪铜涸若耶。丰城投泊里，何处问张华。
人日
作者：毛奇龄
朝代：明
体裁：五言律诗

綵燕经年见，仙蓂七叶新。久为江外客，愁剪胜中人。日上平沙午，风来故国春。巴东千万里，极目转伤神。
人日书怀寄大敬
作者：毛奇龄
朝代：明
体裁：七言律诗

蕙叶椒花对酒尊，珠幡宝胜缀春门。几年客卧山阴市，七日人归江上村。风里丛条妆燕子，阶前细草待王孙。怀君欲作登高会，一望城南几断魂。
人日途中登高作
作者：毛奇龄
朝代：明
体裁：古风

去年人日马上过，今年人日浮江波。沙头草色又如此，故园柳条今若何。嵯峨江阁蔽江口，强起登高饮春酒。献岁才看七日还，离家已是三年久。江城送客綵燕新，家家门户沙头春。谁裁百福银花胜，还赠三年未返人。
介丘吟为姚明府作
作者：毛奇龄
朝代：明
体裁：古风

生平不敢入燕蓟，金台空复求乘黄。潜登太行苦服轭，道傍何处逢孙阳。从来美好善谣诼，啼鴃一声隳众芳。谁知负局有弘量，镕成冰鉴如秋霜。携之日月且增耀，照见瓦圩皆有光。皖口旧家联誉望，吴兴才子多文章。汉儒初试考功法，唐相自饶应变方。垄草春耕劝田叟，邻烽夜静降瓯王。试淬干将欲鸣匣，爰收竹箭方在房。世人谁可与侪伍，惟此乃得当门墙。清秋银汉甫滟潋，新蒲猎猎生野塘。乳燕学飞争去垒，枯萤垂死犹栖囊。泰山巀嵲倚天半，梁父介丘罗四傍。结根万仞得所托，浩然一顾天风长。
从军行·其一
作者：毛奇龄
朝代：明
体裁：七言绝句

茏城积雪炤蒲离，壮士从军建羽旗。此去渡河刚二月，燕支花发到车耆。
从军行·其二
作者：毛奇龄
朝代：明
体裁：七言绝句

将军夜猎向南山，暗把雕弧射草间。闻道甘泉初备寇，五原烽火达萧关。
从商太傅宅左巷问伎裁疑扉间以迎亟折屧同行者咏古诗四句嘲之因索予补缀数韵以代纪事遂倩埽粉幛捉笔成篇
作者：毛奇龄
朝代：明
体裁：古风

东山旧携妓，繐帷留空弦。独有东家姝，不住松柏前。自矜阿侯小，岂羡罗敷贤。援筝惜爪脆，吞卵忧唇纤。左阁佳客邀，后园小婢延。抽衣起恐迟，局步迎当先。花路细藓滑，画屧高墙淹。腰亸翠裥落，趾弱朱底牵。新罗绣行缠，足趺如春妍。他人不言好，我独知可怜。
从大江口将入石头作并寄金二公子敬敷
作者：毛奇龄
朝代：明
体裁：五言排律

北渎新军府，南维古帝乡。波涛连楚越，形胜在齐梁。红寺浮江阔，青山出岸长。矶摇飞燕子，风便逐龙骧。钲鼓来吴会，宫台入建康。晓云生海谷，秋雨过帆樯。吹笛邀桓叔，挥兵想顾郎。石头方在望，对此转芒芒。
从湖口入彭蠡舟次登览书事
作者：毛奇龄
朝代：明
体裁：五言排律

水国秋程澹，江舟晓树凉。晴霞满湓浦，破浪入浔阳。碧水椴初老，青天雁正翔。庐峰横九嶂，星渚并三湘。击确听钟阜，悬花绣石梁。閒僧太子寺，神女大姑塘。断壁开连坞，流云过近樯。洲平浮菼宅，濑浅折莲房。鼓角惊残戍，琵琶惜异乡。褰衣吹薜荔，酤酒对柴桑。高咏惭吴客，名山重楚疆。临流随骋望，我欲诵沧浪。
从迟村湖到王酂桥道中
作者：毛奇龄
朝代：明
体裁：五言律诗

宵发迟湖口，明经王酂桥。星稀遥岸火，风起逆舟潮。霜店藜炊早，烟林枣路遥。百年丰沛地，环视总萧条。
从雨花台至牛首道中
作者：毛奇龄
朝代：明
体裁：七言律诗

天界寺前黄叶下，雨花台畔白云还。同踰峻岭盘空曲，遥见长江绕大寰。隔坞芋田秋未穫，疏林草舍昼常关。游人不尽徘徊意，聊寄南庄信宿间。
从龙津达葛溪舟次
作者：毛奇龄
朝代：明
体裁：五言律诗

道路邅回日，江湖樗散年。彤山开古县，碧雨涨春田。旆转沿洲市，樯鸣上濑船。九龙前望杳，彷佛度青天。
仝友送康臣肩吾二国子赴都和韵·其一
作者：毛奇龄
朝代：明
体裁：五言律诗

十载联乡誉，同时诣帝居。暂为三舍客，不读四门书。汉苑推司马，胶西聘仲舒。杨园春煖候，看上总明车。
仝友送康臣肩吾二国子赴都和韵·其二
作者：毛奇龄
朝代：明
体裁：五言律诗

渌浦开行饯，朱花拂去鞍。著成郎省赋，名在太常官。观起东西伟，人分甲乙难。长安游顾陆，仍作洛中看。
仝诸公集吴锦衣宅雷雨邀妓不至·其一
作者：毛奇龄
朝代：明
体裁：五言绝句

高会锦衣堂，春宵雨万行。油车何隐隐，只在葛山阳。
仝诸公集吴锦衣宅雷雨邀妓不至·其三
作者：毛奇龄
朝代：明
体裁：五言绝句

玉荦春前雨，金吾殿上才。天街曾敕烛，呼取念奴来。
仝诸公集吴锦衣宅雷雨邀妓不至·其二
作者：毛奇龄
朝代：明
体裁：五言绝句

东海安期夜，西堂道助樽。灯前双舞鹤，不复下雷门。
代摇船号子·其一
作者：毛奇龄
朝代：明
体裁：七言绝句

小妇摇船袄子红，早行湖北暮湖东。连朝怕见风潮恶，湖里云生愁杀侬。
代摇船号子·其二
作者：毛奇龄
朝代：明
体裁：七言绝句

小妇摇船江水深，晚来江路好难寻。分明记得双桥宿，日出相看在皂林。
代答
作者：毛奇龄
朝代：明
体裁：五言绝句

街烛流水银，萤光泠如织。扑扇看小星，夜凉卧秋色。
代美人答
作者：毛奇龄
朝代：明
体裁：古风

粉豆纹楸解寂寥，眼清心格又条条。守玄便已知吾胜，失彩何妨乞汝饶。阿嫂蛇行犹有待，嗟君虎口不曾超。
以诗代札怀复沈九嗣范秘书
作者：毛奇龄
朝代：明
体裁：七言排律

一从把袂分淮市，几次封书出禁闱。结绶肯思黄叔度，行吟空忆谢元晖。凭谁极浦题青草，爱尔分曹对紫薇。仁寿镜边摇綵笔，上阑花里赐宫衣。徒闻西掖鹓鸾隔，又见南园蝴蝶飞。太史芸台行处少，仙人蓬岛会来稀。安丘避地归何得，剡曲移家愿屡违。便有黔娄贫到死，莫嫌方叔苦犹饥。院中容易推高第，吴下终难定少微。已分名王无自达，暂逢贤守且相依。故交远道还贻绮，久在他乡敢佩韦。但咏玉堂怀友句，不知珠泪向谁挥。